Bakal Adakan Sidang Akhbar Khas — ND Lala Halang Media Jumpa Shila Amzah

Buat pertama kali sejak isu konon’nya Shila Amzah melarikan diri dari rumah, penyanyi ini muncul di’khalayak ramai ketika Rumah Terbuka 1Malaysia Tahun Baharu Cina anjuran Barisan Nasional.

Namun hajat para wartawan yang hadir untuk menemubual Shila Amzah atas dasar tugas telah di’halang oleh bapa beliau ND Lala.

Shila Amzah bersetuju untuk di’temubual selepas selesai membuat persembahan tetapi penyanyi yang dikawal ketat pengawal peribadi dan pasukan keselamatan selain di’halang berbuat demikian oleh ND Lala.

“Kamu hendak tanya apa? Macam inilah, saya akan mengadakan sidang akhbar khas dalam masa terdekat untuk jawab segala persoalan.


Ana Dahlia Cedera Selepas Terlibat Dalam Kemalangan

Jika akhbar melaporkan sesuatu kejadian kemalangan dengan istilah nyaris maut, bermakna ianya serius dan kemalangan awal pagi tadi melibatkan pelakon popular, Ana Dahlia.

Sinar Harian melaporkan yang Ana Dahlia nyaris maut selepas kereta yang dipandunya terlibat dalam kemalangan di Jalan Genting Klang, Kuala Lumpur sekitar jam 1.00 pagi tadi.

Dalam kejadian itu, sebuah kereta Proton Iswara dari arah bertentangan telah hilang kawalan sebelum merempuh van di hadapan kereta Toyota Vios di’pandu Ana Dahlia.

“Saya nampak kereta Proton Iswara dari arah bertentangan terbabas dan merempuh van di hadapan lalu melanggar kereta yang dipandu saya”

“Akibat rempuhan itu kereta saya berpusing beberapa kali, sebelum terbabas ke pembahagi jalan,” ujar Ana Dahlia yang di’laporkan cedera.

Namun tiada maklumat tentang sejauh mana serius kecederaan yang di’alami Ana Dahlia & Sinar Harian meminta kita semua membeli akhbar mereka esok untuk mengetahui lebih lanjut. Heh.


Tahun Baru Cina 2013 — Video Persembahan 8 Minit PSY Di Pulau Pinang

Kalau anda terlepas untuk berada di Pulau Pinang untuk menyaksikan persembahan pertama Psy di bumi Malaysia ini, beberapa buah video telah pun muncul di internet. Pantas.

Psy menutup tirai Program Rumah Terbuka Tahun Baru Cina 1Malaysia di Kolej Han Chiang dengan menyampaikan lagu popular beliau, Gangnam Style yang memang di’nantikan para peminat.

Persoalan yang bermain di kepala kami adalah apakah berbaloi melaburkan duit lebih RM2 juta untuk membawa Psy ke Malaysia selepas melihat mutu persembahan beliau di’atas.


Ronan Keating Bakal Tampil Di Bella Awards 2013

Untuk anda yang belum tahu, Bella Awards 2013 merupakan majlis pertama di Malaysia yang di’anjurkan untuk meraikan pencapaian para wanita negara ini yang akan di’anjurkan pada 2 Mac nanti.

Majlis ini bakal berlangsung pada hari yang sama untuk sambutan Hari Wanita Sedunia dan khabarnya mereka bakal membawa masuk penyanyi ternama kelahiran Ireland, Ronan Keating.

Mungkin anda terlalu muda untuk mengenali Ronan Keating tetapi penyanyi ini merupakan salah seorang anggota kumpulan Boyzone yang popular sekitar tahun 90’an sebelum bergerak solo.

Selain Ronan Keating, Bella Awards 2013 juga akan menampilkan dua artis dari negara seberang Indonesia iaitu Marcell dan juga Maliq & D’Essentials.

Pilihan yang bagus di’buat oleh pihak penganjur kerana kami sudah mula merasa sedikit bosan dengan artis jemputan dari Korea Selatan. Heh.


Video Nazmi Faiz Bertepuk Manja Bersama Kekasih Baru, Ada Kaitan Dengan Balik Ke Malaysia

Belum pun berapa reda dengan kontroversi yang melibatkan bekas kekasihnya Tengku Fiella bersama Aidil Zafuan, kini tersebar pula video Nazmi Faiz bersama seorang gadis yang dikaitkan dengan kepulangannya ke Malaysia.

Nazmi telah kembali ke Malaysia dan dikatakan akan bermain untuk Perbadanan Kemajuan Negeri Selangor (PKNS) dan bukan lagi dengan pasukan Portugal, S.C. Beira Mar.

Nazmi ditemui keluar makan bersama gadis tersebut sekitar jam 1 petang, pada Sabtu lalu, 9 Febuari.

Pasti ramai yang menyedari kehadiran Nazmi di restoran itu kerana dia seorang public figure. Namun tanpa menghiraukan banyak mata yang memandang, Nazmi dan pasangan dilihat tanpa segan silu bermesra dihadapan orang ramai.

Diatas merupakan rakaman video aksi mesra Nazmi bersama gadis tersebut di sebuah kedai makan.

Video telah dikirim oleh seorang pembaca yang sempat merakam aksi pasangan ini tanpa disedari.


Shila Amzah Dilapor Hilang, ND Lala Sahkan Telah Temui Anaknya

Sejurus selepas ND Lala membuat laporan polis tentang kehilangan Shila Amzah sejak 6 hari yang lalu, dia telah disahkan sendiri oleh bapanya telah ditemui beberapa jam selepas laporan polis itu dibuat.

Menurut Ketua Polis Daerah Kajang, Asisten Komisioner Ab Rashid Ab Wahab, pihaknya dimaklumkan tentang penemuan itu oleh bapa Shila semalam.

“Shila dah ditemui oleh bapanya (ND Lala) sekitar jam 4 petang semalam, perkara ini dimaklumkan sendiri oleh ND Lala”

Dalam pada itu, beliau juga mengesahkan tentang laporan yang dibuat ND Lala berhubung kehilangan penyanyi itu pagi semalam.

ND Lala dilaporkan telah membuat laporan polis berhubung kehilangan Shila selepas pencipta lagu Patah Seribu itu tidak pulang ke rumah selepas pulang dari Shanghai, minggu lalu.


Pierre Andre Selamat Bertunang, Bakal Berkahwin Tidak Lama Lagi

Tanpa angin dan khabar berita pelakon dan juga pengarah terkenal, Pierre Andre telah selamat ditunangkan bersama gadis pilihan yang berasal dari Johor yang dikenali sebagai Nurhidayah.

Sama cantik sama padan, majlis berjalan lancar dengan kehadiran ibu kepada Pierre iaitu Khatijah Tan yang tampak begitu gembira bakal menerima menantu tidak lama lagi.

Team Rotikaya doakan agar ikatan pertunangan ini akan berakhir dengan majlis pernikahan hendaknya.


Zimi Sofazr Selamat Diijabkabul Semalam

Tahniah diucapkan kepada komposer dan juga anggota kumpulan Sofazr, Zimi atau nama sebenarnya Zarimi Bin Zahari yang selamat bernikah semalam.

Berita ini dapat disahkan setelah Zimi memuat naik gambar beliau bersama isterinya yang manis bertudung. Turut sama memuat naik gambar beliau dan isteri adalah Tomok yang turut hadir ke majlis pernikahan Zimi Sofazr.

Kami dari pihak Team Rotikaya mengucapkan selamat pengantin baru kepada Zimi dan semoga kekal hingga ke anak cucu!

Nota Editor: Kami cuba untuk menghubungi pihak Zimi namun tiada sebarang jawapan kerana mungkin dia sibuk dengan majlis resepsi yang sedang berlangsung sekarang.


Fahrin Ahmad Yakin “ Rindu Bertamu Di Abu Dhabi” Mampu Tandingi “Setia Hujung Nyawa”

Jangan tidak tahu kini Fahrin Ahmad secara langsung telah meminjamkan suaranya untuk mennyanyikan lagu tema drama terbaru bagi slot Akasia terbitan TV3 berjudul “Rindu Bertamu Di Abu Dhabi”.

Lagu yang berjudul “Siapa Ingin Membawa” ciptaan Hafiz Hamidun manakala liriknya pula ditulis oleh Fedtri Yahya merupakan single pertama yang dinyanyikan sendiri oleh Fahrin Ahmad.

Menurut Fahrin Ahmad dia sebenarnya amat menggemari karaoke dan seringkali menghabiskan masa di pusat hiburan karaoke jika ada kelapangan.

Apabila peluang ini sampai Fahrin sendiri terkejut kerana tidak sangka dia sebenarnya boleh menyanyi.

“Terkejut juga saya apabila pihak produksi meminta saya untuk menyanyikan lagu tema bagi drama ini. Pada mulanya takut juga tapi saya fikir ini suatu cabaran tambahan pula saya pegang watak utama dalam drama 28 episod ini”

Apabila ditanya adakah drama terbaru ini mampu tandingi “Setia Hujung Nyawa” yang mencatatkan jumlah penonton seramai 3 juta sepanjang ianya ditayangkan, ujar Fahrin dia yakin bahawa drama ini mempunyai keistimewaanya yang tersendiri dan yakin mampu mengutip jumlah penonton yang lebih ramai.

“Jika drama Setia Hujung Nyawa itu semuanya berdasarkan novel namun yang ini berlainan kerana jalan cerita, penulisan skripnya semua diolah sendiri. Oleh itu, banyak elemen kejutan yang anda akan lihat sepanjang drama ini ditayangkan nanti”


Tiz Zaqyah Kini Bahagia Bersama Bekas Kekasih

Setelah putus cinta bersama Remy, Tiz Zaqyah ada mengeluarkan kenyataan tidak mungkin akan berpatah balik bersama Remy. Malah dua bulan lalu sudah mengeluarkan kenyataan dia kini sudah mempunyai kekasih baru.

Sebulan dua ini Tiz dilihat rancak memuat naik gambarnya bersama seorang lelaki di instagram, @danielhaziqafc. Bagi sesiapa yang mengikuti Tiz Zaqyah di Instagram, mesti ada yang perasan.

Menurut sumber yang kami terima, lelaki tersebut merupakan bekas kekasih Tiz sebelum Remy Ishak. Dan untuk tidak menolak kemungkinan juga, berdasarkan dari gambar-gambar di instagram, Tiz dan bekas kekasihnya itu telah kembali bersama balik.


Fakta Hiburan Yang Perlu Anda Tahu Sebelum Masuk Pejabat Hari Ini (N.274)

VIDEO HARI INI : Wow! tidak sangka, perdana Menteri Malaysia Dato’ Seri Najib Bin Tun Razak turut meraikan Tahun Baru Cina dengan membuat kemunculan istimewa di dalam iklan Terbaru itu. Beliau yang memakai baju merah dilihat memberikan ucapan Selamat Tahun Baru di akhir iklan. Jom saksikan!

Artis seksi Bollywood, Priyanka Chopra telah dianugerahkan International Artist Of The Decade di Majlis Sambutan Ulangtahun ke 10 ANOKHI’S yang berlangsung di Queen Elizabeth Theatre, Toronto. – India Times

Penantian selama lapan tahun akhirnya berhasil apabila album pertama Ekin Rahman (AF3) telah dilancarkan. – MyMetro

Terkezut kami apabila melihat video Shila Amzah yang meng-upload video dia sedang menangis sambil menyanyikan lagu Ombak Rindu Khusus untuk peminatnya. Perlu ke? – Gua

Pasangan Spider-man popular, Andrew Garfield dan juga Emma Stone dilihat berpelukan sakan sebelum penggambaran filem Spider-Man 2 bermula tidak lama lagi. – Perez Hilton

Jika anda pernah terdengar gosip aktor terkenal Leonardo Dicaprio dilihat bersama seorang wanita misteri di balkoni ketika percutian beliau di Pantai Miami, kini terbongkar dengan identiti wanita tersebut diberitahu adalah seorang model – Eonline


Nur Fathia Selesa Berkawan Dengan Orang Biasa, Tolak Lamaran Kerabat Diraja

Asal sahaja bergelar artis pasti akan dikaitkan dengan golongan VIP dan juga kerabat diraja. Apatah lagi jika artis wanita tersebut sememangya jelita dan menjadi rebutan ramai orang.

Tidak terkecuali bagi nama yang semakin meningkat naik, Nur Fathia atau nama sebenarnya Nur Fathia Abdul Latiff apabila dia memberitahu pernah menolak lamaran seorang lelaki yang datang dari golongan kerabat diraja.

Menurut Fathia mereka pernah menjalinkan hubungan percintaan namun berakhir setelah Fathia menolak lamaran itu dengan baik.

Ujar Fathia lagi, dia sendiri lebih gemar berkawan dengan orang kebanyakan dan lebih selesa memilih lelaki dari golongan itu sebagai teman hidup.


Tasha Shilla Mengaku Kini Ada Kekasih, Pilih Orang Biasa

Pelakon yang pernah dinobatkan sebagai Artis Baru Wanita Popular pada Anugerah Bintang Popular 2011 (ABPBH) kini mengaku sudah miliki kekasih yang dikenali sejak enam tahun yang lalu.

Bukan mudah untuk mengorek rahsia dari artis jelita ini yang seringkali menafikan kisah percintaan yang sebelum ini yang selalu dikaitkan dengan lelaki dari golongan VIP.

Beliau ditemui di majlis pelancaran drama terbaru terbitan TV3 Rindu Bertamu Di Abu Dhabi petang semalam di Hotel JW Marriot Kuala Lumpur.

Tasha Shilla akhirnya membuka cerita bahawa dia suka berkawan dengan lelaki tersebut kerana dia seorang yang sangat memahami dan tidak mengongkong.

Tatkala ditanya mengenai status sebenar lelaki yang berjaya menawan hati Tasha, dia menegaskan bahawa lelaki tersebut bukan dari golongan VIP mahupun artis.

“Tasha sendiri sebenarnya tidak suka berkawan dengan lelaki yang bekerja sama bidang dengan Tasha, kalau boleh nak elakkan”

Namun begitu, Tasha sendiri seperti lebih berhati-hati di dalam menyusun ayatnya agar tidak melibatkan mana-mana pihak dan mahu identiti lelaki tersebut dirahsiakan.

Apa apa pun, kami akhirnya lega apabila mendengar kenyataan beliau mengenai statusnya yang akhirnya telah dimiliki. Mari kita sama-sama doakan kebahagiaan beliau!


Fakta Hiburan Yang Perlu Anda Tahu Sebelum Masuk Pejabat Hari Ini (N.273)

VIDEO HARI INI: Jarang kita dengar mashup filem dan video ini ada kelainan. Inilah yang terjadi jika Batman terlibat dalam pemburuan Osama Bin Laden. Ini dia Zero Dark Thirty vs. Dark Knight.

Hollywood pun sudah peka hal sebegini. Pihak penganjur Grammys telah mengeluarkan arahan supaya selebriti yang bakal hadir memakai pakaian sopan, menutup payudara & pinggul. – Deadline

Lagi kisah anugerah, tetapi kali ini ianya berkaitan pengiklanan. Tahukah anda kos pengiklanan untuk majlis Academy Awards (Oscars) adalah US$1.85 juta untuk durasi 30 saat? – The Wire

Gossip yang agak kelakar, Justin Bieber khabarnya telah berasmaradana dengan Rihanna di’belakang Selena Gomez ketika mereka masih lagi bergelar pasangan bercinta. Macam tiada logika. – The Superficial

Dua anggota SNSD (Girl’s Generation), Taeyeon & Hyoyeon berkata yang mereka baru baru ini telah membeli kediaman baru untuk kedua ibu bapa mereka sebagai hadiah. Aww. – Soompi

Hubungan dua orang selebriti ini sememangnya telah pulih & ini di’buktikan lagi dengan kunjungan Abby Abadi ke hospital untuk melawat Memey Suhaiza dan bayi sulung beliau. Bagus! – Murai


Kisah Cinta Sharnaaz Ahmad & Shila Amzah Kini Berakhir?

Walaupun Shila Amzah dalam kenyataan beliau meminta supaya Sharnaaz Ahmad & ND Lala mencari jalan penyelesaian, kenyataan terbaru cinta hati beliau seakan tiada respons positif.

“Tak payah nak hipokrit,” komen Sharnaaz Ahmad berhubung kenyataan terbaru Shila Amzah kepada media & permohonan maaf beliau kepada semua pihak semalam.

Sharnaaz Ahmad juga berkata yang beliau tidak mahu ambil tahu lagi akan perkara ini kerana kesudahannya, orang ramai akan tetap meletakkan kesalahan di’bahu beliau.

“Buat masa ini, saya hanya fikir kerja saja. Yang lain, saya malas nak fikir. Terpulanglah pada dia (Shila Amzah) nak buat apa sekalipun”

Bercakap tentang rancangan beliau untuk tetap merisik Shila Amzah pada Mac ini, pelakon filem Juvana ini berkata beliau tidak akan menghantar rombongan merisik seperti di’rancang.

“Saya tidak akan hantar rombongan merisik. Saya sendiri pun tidak tahu ke mana hala tuju hubungan ini. Saya tak pasti dan hanya berserah,” tambah Sharnaaz Ahmad.


Wardina Safiyyah: Saya Rasa Kurang Muslim Kerana Tidak Pandai Berbahasa Arab

Kenyataan terbaru dari selebriti yang kini aktif dalam bidang pengacaraan, Wardina Safiyyah ini mengundang reaksi berbeza daripada mereka yang membacanya di Twitter.

Wardina Safiyyah menulis pagi ini meluahkan yang beliau merasa kurang muslim kerana tidak pandai & fasih berbahasa Arab.

Tulisan beliau itu mengundang rasa kurang senang beberapa individu yang mendakwa Wardina Safiyyah sengaja meletakkan fasih bahasa Arab sebagai syarat sah untuk menjadi seorang Islam.

Bagaimana pun, Wardina tampil memberikan penjelasan sebenar di’sebalik kenyataan beliau itu. Beliau ingin fasih dalam bahasa Arab kerana ingin mendalami maksud sebenar kitab suci al-Quran.

“Kerana membaca terjemahan (al-Quran) tidak akan sama dengan makna sebenar,” jelas Wardina Safiyyah tentang kenyataan beliau.

“If you don’t bother about understanding the Quran, you won’t bother about learning Arabic,” tambah beliau lagi hari ini.


Filem Minggu Ini: A Good Day To Die Hard

Bruce Willis kembali lagi dalam filem epik beliau yang bermula pada tahun 1988. Selepas 25 tahun, Bruce Willis masih lagi mampu beraksi lagak seperti pelakon aksi muda. Die Hard eh?

Tampil dengan judul A Good Day To Die Hard, filem kelima dalam siri ini mengambil tempat di Moscow & masih mengekalkan Bruce Willis sebagai teraju utama membawa watak John McClane.

Dalam filem ini, John McClane terbang ke Russia untuk membantu anak lelakinya, Jack (Jai Courtney) yang terlibat dengan satu masalah dengan pihak berkuasa tempatan.

Namun, John McClane tidak menyangka yang penahanan anaknya hanya satu bahagian kecil daripada komplot besar pengganas untuk menggugat kestabilan dunia. Dramatik sungguh.

Beberapa babak dalam filem ini ada menyelitkan elemen dari filem terdahulu yang membuatkan kita mengimbau memori kita, seperti muzik latar ketika dalam lif & adegan ‘mati’ di’hujung cerita.

Babak aksi kejar mengejar dalam filem ini memang boleh di’harapkan walaupun sedikit panjang durasinya pada pendapat kami — tetapi melihat Mercedes menghancurkan sebuah Porchse, memang berbaloi.

Ini merupakan review ringkas A Good Day To Die Hard dari kami sebelum pendapat lebih mendalam kami paparkan untuk rujukan anda nanti.

A Good Day To Die Hard telah membuka tayangan di Malaysia hari ini (7 Februari 2013), seminggu lebih awal daripada tayangan di Amerika Syarikat. Anda memang bertuah.


Fara Fauzana Kongsi Pengalaman Di Gaza, Dengar Bunyi Tembakan Dari Hotel

Baru sahaja pulang dari Gaza Ahad lalu demi menjalankan tugas sebagai pengacara Nona, Fara Fauzana kongsi pengalaman dengar bunyi tembakan di luar bilik hotel.

“Itu adalah pengalaman paling ngeri sepanjang seminggu saya berada di sana. Terdengar bunyi tembakan dari luar bilik hotel dan saya terus menyiarap kerana itulah yang telah disuruh masyarakat di sana jika terdengar bunyi tembakan rambang seperti itu”

Ketika itu, Fara Fauzana memberitahu apa yang difikirkan hanyalah mati namun begitu dia amat bersyukur kerana keselamatan dia dan juga krew Nona yang lain selamat.

Berada di Gaza pada 28 Januari yang lalu, Fara turut memberitahu selain daripada pengalaman seram itu terdapat banyak kenangan manis yang terjadi di sana dan dia sendiri tidak menyangka bahawa Gaza adalah negeri yang amat damai dan tenang. Jauh berbeza dari dengan apa yang dibayangkan oleh Negara lain.

“Saya amat tersentuh hati melihat kesungguhan anak-anak muda di sana di dalam memperjuangkan Negara mereka dari serangan tentera Israel. Dari yang tua hinggalah yang kecil, mereka semua punyai semangat yang sangat kuat”

Fara turut memberitahu akan pergi sekali lagi dan mahu membawa adik beradiknya pergi bersama untuk mereka rasai pengalaman sendiri apabila berada di sana.


Faezah Elai & Heykal Hanifah Selamat Sambut Anak Sulung

Melalui Twitter pagi ini, Faezah Elai mengumumkan yang beliau sudah selamat melahirkan bayi sulung hasil perkongsian hidup dengan pengarah Heykal Hanifah.

Faezah Elai selamat bersalin di Prince Court Medical Centre, Kuala Lumpur tepat jam 7.03 malam, semalam.

Masih belum ada maklumat lanjut tentang bayi pertama pasangan ini tetapi pastinya kelahiran bayi ini membawa kebahagiaan dalam hidup mereka.


Kieran Hot FM Anggap Perceraian Ada Hikmah, Tiada Persefahaman Punca Utama

Jika sebelum ini Kieran Hot FM hanya memberitahu dia dan bekas isteri Yang Azliyang Mohd Yunus tinggal berasingan namun usaha mereka untuk kembali seperti sedia kala tidak berhasil setelah masing-masing memutuskan untuk bercerai pada tanggal 28 November tahun lalu.

Mula tinggal berasingan pada bulan 3 tahun lalu, Kieran yang nyata sedih dengan perceraian itu menyifatkan tiada persefahaman punca utama mereka berpisah.

“Bukan tidak cuba untuk selamatkan rumah tangga kami namun jodoh dan pertemuan itu semuanya ditangan tuhan, saya betul-betul sedih dengan perceraian ini namun harus kuat demi kebahagiaan bersama”

“Apa yang saya harus fikir sekarang adalah masa depan anak-anak dan kerjaya saya sebagai juruhebah radio”

Walaubagaimanapun Kieran dan juga bekas isteri masih mengekalkan perhubungan yang baik apabila masing-masing berpakat untuk menjaga anak-anak bersama tanpa ada sebarang hak penjagaan.

Hasil perkahwinan selama empat tahun, mereka dikurniakan dua orang anak lelaki iaitu Muhammad Adam, 4 dan juga Muhammad Iman berusia 2 tahun.


Fakta Hiburan Yang Perlu Anda Tahu Sebelum Masuk Pejabat Hari Ini (N.272)

VIDEO HARI INI: Seorang peminat siri fiksyen popular Star Wars telah menggabungkan beberapa klip dari trailer permainan video untuk di’jadikan trailer cadangan untuk filem akan datang Star Wars Episode VII.

Selepas jemputan Yale University tahun lalu, Shah Rukh Khan di’undang pula oleh universiti terkemuka dunia Harvard University untuk memberikan syarahan. Boleh tahan hebat. – Hindustan Times

Perkembangan terbaru, Shila Amzah menulis di Twitter yang beliau tidak mahu di’kongkong lagi & ingin diberi peluang untuk membuat keputusan sendiri. Hebat ‘kan penangan cinta? – mStar Online

Mungkin penat bermain filem, Robin Williams kini mula beralih ke peranan di kaca televisyen dengan mengesahkan bakal membintangi sebuah sitkom baru berjudul Crazy Ones. – Entertainment Weekly

Ah seperti pasangan remaja yang menjadi dambaan ramai, Adam Brody & Leighton Meester khabarnya kini sedang berpacaran dan hubungan mereka itu sudah bermula berminggu lamanya. – US Magazine

Ada gossip mengatakan yang hubungan aktress Puteri Sarah Liyana dan Ammar Alfian kini sudah berakhir, betulkah? – Murai


Terkini: Datuk Yahya Sulong Meninggal Dunia

Presiden Seniman, Zed Zaidi baru sahaja memaklumkan menerusi laman Twitter yang pelakon veteran, Datuk Yahya Sulong baru sahaja meninggal dunia. Al-fatihah.

Pelakon dan pelawak veteran, Datuk Yahya Sulong, 85, menghembuskan nafasnya yang terakhir di Hospital Kuala Lumpur (HKL), pada pukul 6.45 petang ini.

Menurut Presiden Persatuan Seniman Malaysia (Seniman), Zed Zaidi, Allahyarham meninggal dunia kerana sakit tua.

“Jenazah akan dibawa pulang ke kampung halamannya di Teluk Intan, Perak pada malam ini juga,” ujar Zed Zaidi kepada Utusan Malaysia.


Yusof Haslam: Syamsul Berubah Sikap Selepas Raih Banyak Anugerah

Kenyataan daripada mulut Yusof Haslam itu keluar menjawab persoalan yang timbul tentang hubungan beliau dengan anaknya itu yang di’katakan semakin renggang akhir akhir ini.

Yusof Haslam menolak dakwaan itu & berkata hanya menggertak Syamsul Yusof ekoran sikap beliau yang melengahkan proses suntingan dan menyiapkan filem terbaru KL Gangster 2.

“Sebelum ini, dia mampu siapkan tiga filem setahun termasuk KL Gangster dan Khurafat tetapi KL Gangster 2 sudah mencecah dua tahun pun belum siap,” ujar Yusof Haslam baru baru ini.

Peneraju Skop Production itu juga pelik dengan tindakan Syamsul Yusof menerima tawaran berlakon dalam sebuah filem berjudul Oh Mak Kau & menyifatkan ianya sebagai tidak matang.

“Saya sayangkan dia (Syamsul), sayangkan masa depannya dan berharap sebelum kaki ini berundur, dia mampu membuktikan layak menerajui Skop Production,” tambaj beliau lagi.


Dakwaan Rogol Teman Wanita — Polis Tahan Reman Penyanyi Muda Dua Hari

Gambar: Anggota polis mengiringi suspek (dua dari kanan) selepas prosiding mendapatkan perintah reman di Mahkamah Sesyen Ampang Jaya semalam.

Sehingga hari ini, para peminat dunia hiburan masih berteka teki akan identiti selebriti yang di’dakwa merogol teman wanita sendiri sehingga tertangkap oleh pihak polis selepas menerima aduan.

Menerusi satu laporan Kosmo! hari ini, akhbar tersebut ada menyiarkan sekeping gambar yang mungkin boleh membantu anda semua yang ingin mengenalpasti penyanyi muda ini.

Perkembangan terbaru menyebut pihak polis telah mendapatkan perintah mahkamah untuk menahan reman juara program realiti TV ini selama dua hari untuk membantu siasatan.

Artis lelaki berusia lingkungan 25 tahun itu pernah menjuarai sebuah program hiburan realiti popular sekitar 2010 anjuran sebuah stesen TV.

“Kita telah mengambil keterangan daripada mangsa berusia lingkungan 20-an selepas menerima laporan tersebut”

“Soal siasat akan dilakukan terhadap teman lelakinya itu bagi membolehkan kita mendakwanya jika terdapat bukti yang mencukupi,” ujar Ketua Polis Daerah Ampang Jaya.


Shila Amzah Meminta Maaf Kepada Semua Pihak Atas Apa Yang Terjadi

Berikut merupakan kenyataan rasmi yang di’keluarkan oleh Shila Amzah sendiri melalui sepucuk ‘surat’ kepada semua rakan media awal malam ini.

Tiada kenyataan menyimpulkan situasi yang terjadi antara kekasih beliau, Sharnaaz Ahmad & bapanya ND Lala dan Shila Amzah meminta maaf kepada semua pihak yang terlibat atas apa yang terlah terjadi.

Shila Amzah juga menulis yang beliau mengambil sepenuh tanggungjawab ke atas apa sahaja damage yang terjadi kepada Sharnaaz Ahmad dan keluarganya ekoran isu kenyataan kedua dua pihak minggu lalu.

Dengan nama Allah SWT yang maha pengasih dan maha penyayang, Shila rasa cukup bersyukur di atas segala nikmat dan dugaan yang telah diberikan kepada Shila.

Tujuan Shila menulis surat ini, sebab Shila nak memperjelaskan semua perkara yang telah terjadi setelah sekian lama shila berdiam diri.

Pertama sekali, Shila memahami situasi ibubapa Shila dan kenapa mereka begitu menjaga Shila dari pelbagai aspek sebab mereka menyayangi Shila dan takkan ada orang lain yang boleh menggantikan tempat mereka di dalam hati Shila.

Shila takkan sanggup melukakan hati mereka untuk berbuat sesuatu keputusan yang mereka tidak redhai.

Tentang Sharnaaz, Shila ingin memohon maaf secara terbuka kepada Sharnaaz dan familinya atas apa yang telah terjadi. Terima kasih kerana melayan Shila dengan baik selama hari ini. Janganlah semua menghukum Sharnaaz atas kenyataannya, dia tidak sepenuhnya bersalah.

Shila mengambil sepenuh tanggungjawab atas semua damage yang telah berlaku kepada Sharnaaz dan familinya.

Shila, sebagai seorang anak kepada ibubapa Shila, sebagai seorang kekasih kepada Sharnaaz, Shila sangat berharap perkara ini boleh diselesaikan sebaiknya.

Shila sentiasa percaya pada qada’ dan qadar. Seandainya ia baik untuk Shila maka dekatkan’lah, seandaikan ia membawa kemudaratan untuk Shila maka jauhkan’lah.

Jodoh, pertemuan, ajal dan maut di tangan Allah SWT. Shila berdoa agar semua berdamai. Shila minta maaf kepada semua rakan-rakan media kerana tidak memberi kerjasama atas semua spekulasi yang telah berlaku.

Shila juga ingin memohon maaf kepada semua Shilalas kalau ada yang terguris hati. Demi Allah, Shila sangat sayangkan anda semua.


Fakta Hiburan Yang Perlu Anda Tahu Sebelum Masuk Pejabat Hari Ini (N.271)

VIDEO HARI INI: Pilihan kami hari ini agak panjang dari kebiasaan namun kami memberikan jaminan kepada anda yang ianya berbaloi untuk anda tonton di hari Rabu ini. Hint: Ada kucing.

Rakan kolaborasi Mizz Nina, Jay Park sekali lagi mencipta kontroversi selepas memuat naik sekeping gambar kurang enak di’lihat ke laman sosial Instagram, lalu meminta maaf kepada peminat. – allkpop

Mungkin bukan untuk semua orang, namun kepada mereka yang teruja dengan suara penyanyi ini Andrea Bocelli bakal turun ke Malaysia buat pertama kali untuk sebuah konsert pada May 2013 – mStar Online

Satu lagi kes saman mengarut daripada billionaire, Donald Trump dengan menyaman Bill Maher selepas berjaya membuktikan dirinya bukan lahir keturunan orang utan. Say what? – TMZ

Dalam temubual terbaru bersama sebuah majalah, penyanyi popular Pink mendedahkan yang kelihatan cantik tidak pernah menjadi sasaran beliau tetapi lebih mementingkan kebahagian. – People

Bakal mengambil keputusan Sijil Pelajaran Malaysia (SPM) tidak lama lagi, Najwa Latif berkata yang beliau sangat berminat untuk bergelar seorang pensyarah suatu hari nanti. – Utusan Malaysia


Yuna Lancar Laman Mini Untuk Single Terbaru, Lelaki …

Terukir Di Bintang? Itu cerita semalam, Yuna yang berjaya merangkul gelaran lagu terbaik di Anugerah Juara Lagu ke 27 (AJL27) baru baru ini bakal kembali dengan single baru.

Melalui akaun Twitter rasmi beliau pagi ini, Yuna berkongsi pautan ke sebuah laman web mini di Tumblr yang di’binakan khas untuk pelancaran single terbaru beliau berjudul ‘Lelaki …’.

‘Lelaki …’ adalah kisah seorang wanita yang berkahwin dengan seorang lelaki untuk 10 tahun sebelum mengetahui yang suaminya itu menjalinkan hubungan sulit dengan teman baiknya sendiri.

Lagu ini menggambarkan apa yang di’fikirkan wanita itu selepas kesetiaan yang di’berikan di’balas dengan kecurangan bersama insan yang paling tidak di’jangka. Hati wanita mana tidak berkecai.

Dengarkan teaser berdurasi 70 saat di’atas yang di’kongsikan Yuna sendiri & kami sendiri tidak sabar untuk menunggu lagu penuh untuk di’lancarkan.


Didakwa Merogol Teman Wanita — Juara Program Hiburan Realiti TV Ditangkap

Satu sumber yang dipercayai berkata, suspek yang berusia 20-an telah merogol teman wanitanya di sebuah rumah di Ukay Perdana semalam.

Didakwa oleh teman wanitanya, suspek ditahan pada jam 12 tengahari di Taman Melati setelah wanita tersebut membuat laporan polis di Ibu Pejabat Polis Daerah (IPD) Ampang Jaya berhubung kes rogol tersebut.

Ketika kejadian yang berlaku pada 31 Januari lalu pada jam 12.40 tengahari wanita tersebut mendakwa berada di rumah kekasihnya dan ketika itulah dia dirogol.

Sumber turut memberitahu bahawa berdasarkan laporan polis, penyanyi itu dikatakan merogol mangsa ketika keluarga suspek tiada di rumah.

Jika suspek didapati bersalah atas dakwaan merogol teman wanita sendiri, beliau boleh dipenjara selama 20 tahun dan juga sebatan.

Penahanan penyanyi itu juga telah disahkan sendiri oleh Ketua Polis Daerah Ampang Jaya, Asisten Komisioner Amirudin Jamaluddin namun enggan mengulas lanjut berkaitan kes ini.


Gambar Cico Harahap Berparti Liar Dan Bertatu?

Terkejut juga team Rotikaya selepas menerima beberapa keping gambar yang sememangnya milik pelakon, Cico Harahap sedang bergembira bersama teman-teman di pulau perhentian baru-baru ini.

Apa yang lebih mengejutkan Cico Harahap juga dilihat tanpa segan silu memperlihatkan tatu yang ada di sebelah kiri bahunya sambil memegang tin minuman keras.

Dengar cerita, dia kini sememangnya tinggal di sana. Bukan ke dulu Cico ni pernah mengeluarkan kenyataan bahawa dia sudah berubah dan banyak mendekatkan diri dengan kelas-kelas agama? Hmm.


Fakta Hiburan Yang Perlu Anda Tahu Sebelum Masuk Pejabat Hari Ini (N.270)

VIDEO HARI INI: Filem penuh adrenalin dan aksi, Fast & Furious bakal kembali dengan filem ke-6 mereka dan trailer di’atas merupakan yang pertama, di’tayangkan di perlawanan Super Bowl baru baru ini.

Masih memegang gelaran Ratu Rock Negara, Ella bakal hadir dengan konsert jelajah seluruh Malaysia pada April nanti yang akan berakhir di Kuala Lumpur dengan gaya akustik. – KOSMO!

Ramai memuji persembahan Beyonce di separuh masa Super Bowl hujung minggu lalu & jika anda terlepas, ini imej berformat .GIF untuk tatapan anda — seperti video tidak wujud. – Vulture

Supermodel cun kelahiran Brazil berusia 32 tahun, Gisele Bundchen telah di’lantik sebagai wajah baru jenama kosmetik Chanel. – Gossip Centre

Satu lagi kisah supermodel, kali ini ianya Bar Refaeli yang terlibat dalam iklan terbaru GoDaddy & menunjukkan wanita seksi dan mamat skema memang padanan sesuai. Heh. – TMZ

Laporan terbaru menyatakan yang Selena Gomez meninggalkan kediaman Justin Bieber baru baru ini & sumber terdekat ada mengesahkan yang mereka berdua saling bertemu. Aww. – US Weekly


Anugerah Juara Lagu Ke 27 — Sekitar Majlis Penghargaan & Penyerahan Cek

Anugerah Juara Lagu ke-27 telah melakar satu lagi sejarah dalam aspek kreativiti penganjurannya apabila berjaya meraih tontonan 6 juta penonton ketika disiarkan secara langsung pada 6 Januari 2013 lalu.

AJL27 juga memperlihatkan antara penganjuran terbaik sempena meraikan ulang tahun ke 27 dengan memartabatkan lagu Terukir Di Bintang ciptaan sepenuhnya penyanyi Yunalis Zarai sebagai juara.

Sempena dengan kejayaan penganjuran AJL27 baru baru ini, satu majlis penghargaan dan penyerahan cek kepada para pemenang diadakan bagi meraikan para finalis, tenaga kerja dan juga pihak media yang telah memberikan publisiti secara meluas kepada acara tersebut.

Di samping itu, majlis ini turut dimeriahkan dengan persembahan oleh pemenang persembahan terbaik AJL27, Black & RJ menerusi lagu mereka Teman Pengganti serta pemenang vokal terbaik dan tempat ketiga, Hafiz dengan lagunya Ku Akui.

Seterusnya, pemenang tempat kedua, Azlan & The Typewriter juga tidak ketinggalan mempersembahkan lagu mereka bertajuk Idola buat tetamu yang hadir. Majlis ini pasti tidak akan lengkap tanpa persembahan juara, Aizat Amdan tampil dengan lagu Terukir Di Bintang ciptaan sepenuhnya oleh Yuna.

Majlis penyerahan cek kepada para pemenang AJL27 telah disempurnakan oleh Ahmad Izham Omar, Ketua Pegawai Operasi Rangkaian Televisyen Media Prima. Hadiah yang dimenangi oleh para pemenang adalah seperti berikut:-

JUARA LAGU KE 27 (Lagu Terukir Di Bintang) Trofi dan Wang Tunai RM 35,000
NAIB JUARA LAGU KE 27 (Lagu Idola) Trofi dan Wang Tunai RM 15,000
TEMPAT KETIGA (Lagu Ku Akui) Trofi dan Wang Tunai RM 12, 000
PERSEMBAHAN TERBAIK (Lagu Teman Pengganti) Trofi dan Wang Tunai RM 10,000
VOKAL TERBAIK (Hafiz) Trofi dan Wang Tunai RM 10,000


Kontroversi Sebelum Kahwin Tidak Jejas Liyana Jasmay & Fathudin Mazlan

Dihambat kontroversi gambar pre-perkahwinan beberapa hari sebelum berlangsungnya majlis, tidak sedikit pun menjejaskan semua persiapan perkahwinan Liyana Jasmay dan Fathuddin Mazlan.

Liyana Jasmay sah bergelar isteri kepada Fathuddin Mazlan tepat jam 10:27 pagi dengan 2 kali lafaz. Liyana dan suami tenang ketika diminta menjawab isu tersebut.

“Bagi saya gosip dan kontroversi yang melanda kami sebelum ini, tak berikan apa-apa kesan kerana sejak 9 tahun saya dalam industry ni, saya dah cukup lali. Sebelum ini saya dah beritahu Fathiuddin mengenai hal ini dan dia cukup chill. Malah dia mengambil sikap berdiam diri dan lebih fokus pada majlis hari ini,” kata Liyana tersenyum manja disamping suami di majlis akad nikah pagi Sabtu.

Simboliknya wang hantaran pasangan ini RM 28,388 adalah diambil sempena tarikh ulangtahun kelahiran Liyana Jasmay. Liyana Jasmay dilahirkan pada 28 Mac 1988 di Kuala Lumpur.

Sejurus selesai majlis resepsi di kedua belah pihak, Liyana akan terbang semula ke New York. Kali ini bersama suami, untuk penggambaran filem, New York Cinta terbitan Mermaid, production house milik Liyana bersama kakaknya.

Di New York nanti mereka akan mencuri masa untuk singgah ke London. Tetapi bukan untuk berbulan madu. Ditanya tentang destinasi bulan madu, mereka sendiri masih belum ada lokasi bulan madu yang sesuai.

Selesai di New York, Liyana dan suami akan terus pulang ke Sabah. Semasa di Sabah nanti, mereka akan merancang untuk mencari pulau-pulau yang cantik untuk berbulan madu, kerana difahamkan Fathiuddin mahu tempat yang tenang dan di luar kesibukan kota.

Kalau diikutkan, Liyana mengimpikan perkahwinan di tepi pantai. Namun bimbang jumlah tetamu yang bakal hadir ke majlisnya nanti terlalu ramai, maka Liyana memberi kepercayaan kepada keluarga untuk ameguruskan majlisnya.

Liyana tidak kisah apapun corak majlis, asalkan tetamu yang hadir gembira. Tapi apa yang lebih penting kata Liyana, dia dapat hidup bersama insan tercinta, Fathuddin Mazlan. Sweet sangat.

Apa-apa pun kami ingin mengucapkan tahniah kepada kedua mempelai dan selamat pengantin baru, semoga berkekalan hingga ke akhir hayat.


Fizo Omar Tidak Lagi Sendiri, Hadir Bersama Kekasih Baru

Jika sebelum ini anda tertanya tanya siapa gerangan kekasih Fizo Omar, sekarang mungkin sudah ada jawapannya.

Beliau yang datang ke majlis perkahwinan Liyana Jasmay semalam hadir berdua bersama pasangannya yang sememangnya jelita & mempersona.

Masih belum mahu bercerita lanjut mengenai tuan empunya badan yang berjaya mencuri hati Fizo Omar, selebriti ini lebih suka low profile jika berkaitan dengan kisah peribadi.

Hadir dengan pakaian yang hampir sama, mereka kelihatan sangat padan dan Fizo Omar tampak selesa bersama wanita tersebut.

“Ini pertama kali saya hadir ke majlis besar bersama pasangan, jika dulu datang seorang kini dapat jugaklah rasa datang berdua”

Fizo turut memberitahu bakal menamatkan zaman bujang sebelum berusia 30 tahun. Kiranya ada lagi dua tahun sebelum Fizo bersedia umumkan siapa bakal isterinya nanti.


Unorthodox Jukebox — Menangi CD Terbaru & T-shirt Eksklusif Bruno Mars

Seperti yang anda sedia maklum, Bruno Mars baru sahaja tampil dengan album terbaru berjudul Unorthodox Jukebox.

Anda boleh mula mendapatkan album baru beliau ini di pasaran di’bawah edaran Warner Music malaysia.

Atau anda boleh sertai peraduan yang akan kami jalankan sepanjang minggu ini khas untuk anda peminat Bruno Mars untuk memenangi CD terbaru & t-shirt eksklusif penyanyi ini.

Anda nampak video di’atas? Ianya merupakan rakaman sepanjang promosi bergerak pada hari pelancaran album Unorthodox Jukebox yang berlangsung di beberapa lokasi utama Kuala Lumpur.

Berdasarkan video di’atas, kami akan paparkan satu soalan setiap hari bermula hari ini sehingga 8 Februari 2013.

10 orang peminat yang meninggalkan komen dengan semua jawapan betul akan di’pilih sebagai pemenang CD & t-shirt Bruno Mars.

1) Di manakah Gorilla dan Mini Bruno Mars melintas jalan?
2) Apakah nama majalah yang dibaca oleh Gorilla & siapakah di muka majalah itu?
3) Apakah aktiviti yang dilakukan oleh Gorilla dan nenek di taman?
4) Anggaran jumlah orang yang menari? (Ah, tricky!)
5) Bagaimanakah Gorilla Bruno Mars membayar di McDonalds?


Fakta Hiburan Yang Perlu Anda Tahu Sebelum Masuk Pejabat Hari Ini (N.269)

VIDEO HARI INI: Okay, okay. Ini antara yang terakhir anda dengar tentang Gangnam Style. Versi Jayesslee untuk lagu popular Psy ini agak berbeza dari yang lain, dengarkan.

Pengerusi Barisan Nasional (BN) Pulau Pinang mengumumkan yang persembahan Psy di rumah terbuka Tahun Baru Cina di Pulau Pinang nanti tidak di’biayai kerajaan. – Astro Awani

Akhirnya Kate Middleton muncul di’khalayak ramai dengan perut yang semakin membesar dan ini pertama kali beliau di’rakamkan di’hadapan kamera dengan imej sebegitu. – US Magazine

Bintang pop Jepun & juga anggota kumpulan AKB48, Minami Minegishi membotakkan kepala meminta maaf selepas kantoi bercinta — satu perbuataan terlarang oleh pihak pengurusan. – Huff. Post

Filem arahan Ben Affleck, Argo sekali lagi membuktikan penguasaan musim anugerah ini dengan pengiktirafan tertinggi dari Directors Guild of America baru baru ini. – CTV News

Pengarah Terbaik Festival Filem Malaysia Ke-23, Syamsul Yusof kini berkelana lebih sebulan di Bangkok untuk menyiapkan filem KL Gangster 2 yang telah menelan kos sebesar RM4 juta. – Utusan Malaysia


Tahun Baru Cina 2013 — Iklan ‘Tau Fu Fah’ Petronas Menyentuh Perasaan

Ah tajuk kau cliché, tetapi ianya benar. Sebelum itu, siapa peminat tau fu fah di’sini? Jangan kata anda tidak tahu apa itu tau fu fah.

Petronas bersempena dengan sambutan Tahun Baru Cina pada tahun ini tampil seperti biasa dengan sebuah iklan yang bakal menyentuh perasaan pelbagai lapisan masyarakat.

Ringkas bertajuk Tau Fu Fah — ianya menceritakan perjalanan hidup seorang penjual tau fu fah yang jatuh cinta dalam suasana penuh romantik dan melalui kesukaran hidup mereka bersama.

Mesej dalam iklan Petronas kali ini snagat jelas dengan ungkapan di’akhir video berbunyi “Look back on a great life. Look forward to an even greater one.” — mengajar kita erti jangan berputus asa.

Ingat lagi akan iklan Deepavali tahun lalu, Petronas kembali lebih baik untuk Tahun Baru Cina kali ini. Video di’atas, enjoice!


Tahun Baru Cina 2013 — Psy Bakal Hadir Ke Rumah Terbuka Anjuran Kerajaan

Nampaknya bintang muzik pop Korea yang popular dengan lagu Gangnam Style, Psy bakal hadir ke Malaysia lebih awal daripada yang di’jangka para peminat beliau di’sini.

Menurut laporan The Star hari ini, Psy telah pun di’tempah untuk hadir membuat persembahan di rumah terbuka anjuran Barisan Nasional bersempena sambutan Tahun Baru Cina.

Ini bermakna Psy akan hadir juga buat kali kedua pada pertengahan Mac ini untuk memeriahkan Future Music Festival Asia (FMFA) 2013.

Rumah terbuka itu akan berlangsung pada 11 Februari ini di Han Chiang High School, Pulau Pinang bermula jam 10.00 pagi & akan turut di’hadiri Perdana Menteri Datuk Seri Najib Tun Razak.


Liyana Jasmay & Fathudin Mazlan — Gambar Sekitar Resepsi Perkahwinan Di PWTC

Liyana Jasmay & Fathudin Mazlan selamat bergelar suami isteri dalam satu majlis akad nikah pagi tadi dan mereka di’nikahkan sendiri oleh bapa pengantin perempuan.

Malam ini pada hari yang sama, berlangsung pula resepsi perkahwinan untuk meraikan pengantin baru ini & pastinya ia di’hadiri oleh kaum keluarga, rakan selebriti dan para media.

Mungkin ini satu perkara yang anda tidak berapa mahu tahu tetapi kami merasakan majlis perkahwinan Liyana Jasmay ini antara yang sangat mudah untuk kami lakukan kerja. Heh.

Berikut merupakan beberapa keping gambar pengantin malam ini, Liyana Jasmay & Fathudin Mazlan untuk tatapan para peminat semua. Enjoice!


Liyana Jasmay & Fathudin Mazlan — Ketibaan Para Selebriti Ke Resepsi Perkahwinan

Bertempat di Dewan Merdeka, Pusat Dagangan Dunia Putra (PWTC) resepsi perkahwinan Liyana Jasmay dan Fathudin Mazlan berlangsung malam ini.

Pastinya majlis penuh bahagia pasangan ini di’serikan dengan kehadiran barisan selebriti tempatan yang ingin bersama meraikan pengantin baru ini.

Antara selebriti yang kelihatan hadir adalah Lisa Surihani, Yusry KRU, Scha al-Yahya, Awal Ashaari, Eja, Marsha Milan Londoh, Sharifah Sakinah, Farid Kamil, Dafi AF, Nur Fazura & Dira Abu Zahar.

Seperti biasa, beberapa keping gambar untuk tatapan anda sebelum kami bawakan gambar persandingan Liyana Jasmay dan Fathudin Mazlan sebentar lagi. Enjoice!


Black Kini Bergelar Tunangan Orang, Bakal Kahwin Tahun Ini

Tahniah diucapkan kepada Black apabila dia bergelar tunangan orang pada 26 Januari yang lalu, namun begitu Black tidak mahu mendedahkan secara langsung mengenai tunangnya.

“Bukan tidak mahu bercerita mengenai majlis pertunangan dan siapa tunangan saya namun diatas permintaan pihak perempuan saya hormati apa yang mereka minta”

Black dijangka bakal menamatkan zaman bujang pada tahun ini namun masih belum ada tarikh rasmi lagi.


Liyana Jasmay & Fathudin Mazlan — Gambar Di Sekitar Majlis Pernikahan

Telah selesai majlis pernikahaan antara Liyana Jasmay & Fathudin Mazlan yang menyaksikan pasangan ini selamat bergelar suami isteri dengan dua kali lafaz di Kuala Lumpur.

Berikut merupakan koleksi gambar sekitar majlis pernikahan pasangan popular ini di Seri Pacific Hotel pagi ini. Majlis resepsi mereka akan berlangsung bermula 8.00 malam ini di PWTC.


Liyana Jasmay Sah Isteri Fathudin Mazlan Dengan Dua Kali Lafaz

Aktress dan penyanyi Liyana Jasmay akhirnya bergelar isteri kepada usahawan Fathudin Mazlan dalam satu majlis akad nikah yang di’adakan di Kuala Lumpur hari ini.

Majlis akad nikah Liyana Jasmay dan Fathudin Mazlan dilangsungkan di Seri Pacific Hotel, Kuala Lumpur pagi ini.

Pasangan ini di’ijabkabulkan sendiri oleh ayah Liyana Jasmay dalam dua kali lafaz dengan seutas gelang tangan emas sebagai mas kahwin.

Liyana Jasmay menerima 5 dulang hantaran termasuk wang hantaran berjumlah RM 28,388.00 dan membalas dengan 7 dulang hantaran kepada pihak lelaki.

Tahniah di’ucapkan kepada Liyana Jasmay, Fathudin Mazlan dan seisi keluarga atas penyatuan dua hati hari ini. Semoga kekal sehingga ke pintu syurga. Gambar sekitar majlis bakal menyusul.


Dua Minggu Awal — Memey Suhaiza Telah Selamat Lahirkan Bayi Lelaki

Antara kelahiran yang di’nanti oleh para peminat dunia hiburan yang mengikuti perkembangan pasangan ini. Mereka menimang cahayamata pertama bersama malam tadi.

Memey Suhaiza di’laporkan selamat melahirkan bayi lelaki pada jam 9.55 malam, 1 Februari 2013 di Dewan Bersalin Muslimah Sunway Gombak.

“Alhamdulillah, semuanya selamat. Doa saya untuk bersalin secara normal dimakbulkan. Abang Norman menemani saya di bilik bersalin dari awal sehinggalah saya selamat melahirkan,” ujar Memey Suhaiza.

Bayi lelaki itu di’beri nama Mohamed Darwisz Hakim lahir secara normal tetapi awal dua minggu daripada yang di’jangkakan doktor.

Kelahiran bayi lelaki ini menandakan Norman Hakim sudah mempunyai empat orang anak termasuk tiga orang ketika perkahwinan bersama Abby Abadi. Tahniah kami ucapkan kepada pasangan ini!


Kes Skandal Zahida Rafik — Bekas Pemandu Dipanggil SPRM Untuk Beri Keterangan

Bekas pemandu kepada pelakon Zahida Rafik, Noor Azman Azemi telah dipanggil untuk beri keterangan kepada pihak SPRM berikutan kes dia mendakwa Menteri Kemajuan Luar Bandar dan Wilayah, Datuk Seri Mohd Shafie Apdal memberi sejumlah besar wang kepada artis itu.

Bagi mereka yang ingat-ingat lupa akan peristiwa yang berlaku tahun lepas agak kecoh apabila Zahida dikatakan mempunyai hubungan sulit dengan Datuk Mohd Shafie Apdal setelah didakwa oleh Azman manakala Azman turut dituduh oleh Zahida melarikan sejumlah wang milik syarikatnya yang berjumlah RM200,000.


Isu Rampas Suami Orang — Norish Karman Anggap Wanita Tersebut Iri Hati

Selama lebih kurang 6 bulan berdiam diri dalam bidang lakonan, Norish Karman ataupun lebih mesra disapa NK akur kontroversi yang melanda dirinya penyebab utama dia kehilangan kerja.

Namun begitu NK menegaskan bahawa bukan dia hidup tanpa kerja tetapi membuat kerja sambilan seperti membuat kerja katering di rumah dan juga mengadakan ceramah motivasi jika ada jemputan.

Tatkala disapa mengenai kontroversi pembuka lebaran baru bagi tahun 2013, NK nyata terkilan dengan kenyataan yang dilemparkan kepadanya oleh wanita yang pernah dianggap sebagai kakak sendiri.

“Saya tidak pasti kenapa dia boleh keluar cerita sebegitu mengenai saya sedangkan selama saya berkawan dengannya anak-anak dialah yang membuatkan saya gembira kerana mereka anggap saya sebagai bondanya sendiri”

Ujar NK lagi anak wanita tersebut seramai empat orang masing-masing amat menyukai dirinya dan seringkali dijemput menghadiri majlis makan-makan yang diadakan.

“Jika ikut kenyataan wanita tersebut dia seolah-olah cuba melibatkan suaminya sedangkan saya hanya rapat dengan anak bukan suami”

“Mungkin dia iri hati melihat keletah anak-anaknya yang jauh lebih rapat dengan saya berbanding ibu sendiri”

Untuk menjelaskan kenyataan di beberapa akhbar tempatan baru-baru ini NK memberitahu tiada apa-apa hubungan yang terjadi di antara dia dan suami wanita tersebut.

“Bayangkanlah suaminya itu berumur lebih kurang 60 tahun takkan tergamak saya merobohkan rumah tangga mereka yang telah saya anggap seperti keluarga sendiri”

“Saya sudah mempunyai empat orang anak dan tidak pernah terfikir untuk memburukkan mana-mana orang”

Menurut NK lagi perhubungan di antara dia dan keluarga tersebut terjalin hampir lima tahun akhirnya tamat disebabkan sikap iri hati wanita tersebut.

NK yang tampil bertudung di Masjid Wilayah malam tadi redha dengan apa yang terjadi terhadap dirinya dan mahu fokus dengan bidang nyanyian .


Bawa Gelaran Datuk — Aznil Hj Nawawi Terima Anugerah Panglima Mahkota Wilayah (PMW)

Tahniah di’ucapkan kepada Aznil Hj Nawawi yang secara rasmi telah di’anugerahkan gelaran bersempena dengan Hari Wilayah Persekutuan yang di’sambut hari ini.

Aznil Hj Nawawi di’anugerahkan Panglima Mahkota Wilayah (PMW) yang membawa gelaran Datuk bersama dengan 40 orang lain yang menerima pengiktirafan yang sama.

Istiadat penganugerahan akan diadakan di Istana Negara, Jalan Duta & akan disempurnakan oleh Yang di-Pertuan Agong Tuanku Abdul Halim Mu’adzam Shah.


Siti Saleha Malu Dengan Babak Intim Sendiri Dalam Filem Kerat 14

Melihat dari perwatakannya yang ceria dan bersifat open minded kita tidak akan sangka beliau merupakan seorang yang sangat berdikari dan mampu hidup sendiri.

Masih lagi solo, Siti Saleha yang sebelum ini popular menerusi drama Nora Elena tampil buat pertama kalinya di layar perak untuk filem Kerat 14.

Berpuas hati dengan filem pertamanya, Siti Saleha memberitahu walaupun tampak senang dia sebenarnya mengalami kesukaran untuk melakonkan watak sebagai Zara dan harus melakukan adegan mesra bersama pelakon baru, Ali Arami.

“Ada scene ‘mesra’ yang mana saya terpaksa berlakon seperti hendak bercium, untuk melakukan babak tersebut terpaksa mengambil beberapa kali shot kerana banyak sudut yang dimahukan pengarah. Saya sebagai pelakon hanya menjalankan tugas”

Ujar Siti Saleha lagi, ketika tayangan media bapanya turut sama hadir memberi sokongan dan apabila ditanya mengenai respon bapanya itu dia memberitahu bahawa dari awal hinggalah sekarang dia berada di belakang dan sentiasa memberi semangat positif dan dia anggap itu antara tugas yang perlu dilunaskan untuk menjadi pelakon yang versatil.

“Ketika bapa melihat babak itu saya berasa agak malu dan menyuruh dia menutup mata, tapi saya tahu dia memahami kerjaya saya sebagai pelakon, asalkan tidak berlebihan”

Apa-apa pun, kejelitaan dan kelembutan Siti Saleha ketika berhadapan dengan peminatnya amatlah mesra dan kami yakin suatu hari nanti beliau pasti mampu menjadi pelakon yang disegani. Tahniah Siti Saleha!


Fakta Hiburan Yang Perlu Anda Tahu Sebelum Masuk Pejabat Hari Ini (N.268)

VIDEO HARI INI: Samsung lancarkan iklan terbaru untuk tayangan di Super Bowl Ahad menampilkan Seth Rogen & Paul Rudd, angkat isu saman dari Apple dan trademark. Heh.

Psy sekali lagi membuktikan pengaruh beliau selepas memenangi Daesang Award, pencapaian tertinggi dalam Seoul Music Awards kali ke 22 yang berlangsung semalam. – allkpop

Marvel Studios telah lancarkan poster terbaru serta satu teaser terbaru berdurasi 10 saat untuk filem Iron Man 3 sebelum menyiarkan trailer penuh di Spuer Bowl Ahad ini. – Entertainment Weekly

Bercakap dalam temubual majalah baru baru ini, John Mayer mengakui dirinya kini dalam keadaan bahagia & gembira kerana hubungan sihat dengan Katy Perry. Tunggu apa? Kahwin. – US Weekly

Pelakon Dalam Hati Ada Taman, Elfira Loy naik angin dengan satu individu yang menyamar sebagai dirinya di laman sosial Twitter. – Sinar Harian

Kalau anda belum tahu, Alicia Keys telah di’lantik sebagai Global Creative Director untuk Blackberry tetapi nampaknya penyanyi ini lebih banyak gunakan iPhone keluaran Apple. Heh. – Gizmodo


Asian Film Awards — Michelle Yeoh Bakal Terima Pengiktirafan Tertinggi

Aktress bertaraf Hollywood yang berpengkalan di Hong Kong dan lahir di Malaysia, Michelle Yeoh bakal menerima Excellence in Asian Cinema Award pada majlis Asian Film Awards (AFA) tahun ini.

Perkara itu di’umumkan sendiri oleh pihak penganjur dan pengiktirafan tertinggi ini adalah untuk menghargai bakat dan pencapaian sepanjang hayat penggiat filem dalam industri itu di Asia.

Penerima anugerah tertinggi AFA itu sebelum ini termasuklah pengarah China Zhang Yimou & Kim Dong-Ho, pengarah juga pengasas untuk Busan International Film Festival.

Michelle Yeoh telah terlibat dengan hampir 40 buah filem sepanjang tiga dekad penglibatan beliau dalam industri perfileman.

Michelle Yeoh berkata beliau terharu & teruja untuk menerima anugerah tersebut selain menambah yang misi beliau untuk mempromosi imej wanita Asia yang positif dalam filem antarabangsa.

Asian Film Awards (AFA) akan berlangsung pada 18 Mac 2013 ini di Hong Kong — bersamaan bermulanya Hong Kong International Film Festival.


Tuduhan Biadap — Sharnaaz Ahmad Ingin Bersemuka Dengan ND Lala

Kami bukan pakar dalam hubungan cinta tetapi isu Sharnaaz Ahmad dan ‘bakal’ bapa mertuanya ini seakan racun dalam hubungan cinta beliau bersama Shila Amzah.

Membalas kenyataan ND Lala yang di’siarkan Harian Metro hari ini, Sharnaaz Ahmad berkata yang beliau bersedia untuk berjumpa dengan bapa Shila Amzah itu pada bila bila masa.

“Tapi, macamana hendak jumpa, kalau dia (ND Lala), asyik lari saja. Jadi, saya harap dia (ND Lala) tidak usahlah pusing cerita,” ujar Sharnaaz Ahmad kepada Murai hari ini.

“Dia cakap saya ini kurang ajar. Tapi, dalam hal ini, kita kena sama-sama kena saling hormat. Bukan yang muda saja kena hormat yang tua. Yang tua pun kena hormat yang muda juga”

“Mungkin, selama ini orang tak berani nak lawan dengan ND Lala dan anggap dia betul saja. Tapi, kadang-kadang benda yang salah itu kita kena betulkan, tidak kiralah sama ada orang itu muda atau tua”

Sharnaaz Ahmad turut berkata yang beliau tidak putus asa untuk mengahwini Shila Amzah kerana isu ini.


Mizz Nina Sahkan Kolaborasi Dalam Lagu Dengan Jay Park

Teka teki tentang siapakah teman kolaborasi terbaru Mizz Nina akhirnya terjawab dengan beberapa laporan media di Korea Selatan hari ini.

Mizz Nina yang sebelum ini pernah bekerjasama dengan Colby O’Donis & Flo Rida telah memilih bintang solo muzik pop Korea Selatan, Jay Park untuk projek terbaru beliau.

Penyanyi ini di’khabarkan telah pun mengadakan satu sidang media mengesahkan kolaborasi beliau bersama Jay Park untuk lagu berjudul All Around The World yang telah selesai rakaman.

Jay Park baru baru ini memuatnaik sekeping gambar beliau bersama Mizz Nina di’mana mana kedua dua mereka kelihatan dalam persalinan untuk rakaman video muzik. Mungkin.

Adakah anda teruja dengan kolaborasi terbaru Mizz Nina & Jay Park ini? Sementara itu, layankan beberapa keping gambar Mizz Nina ketika beliau berada di Seoul baru baru ini. Enjoice!


Rakam Episod Di Negara Asia — Running Man Sah Tidak Akan Turun Ke Malaysia

Kepada peminat setia program variasi SBS, Running Man ini anda tidak perlu berspekulasi lagi tentang kehadiran program ini ke bumi Malaysia.

Laporan terbaru ada menyebut yang seluruh produksi Running Man akan menjalankan penggambaran di beberapa buah negara Asia tidak lama lagi tetapi Malaysia bukan salah satu destinasi mereka.

Menurut sumber industri hiburan Korea, Running Man akan ke Macau pada awal Februari sebelum bergerak ke Vietnam sebagai destinasi luar negara mereka tahun ini.

Penggambaran akan mengambil tempat di Macau Tower & bandar Hanoi di Vietnam namun tetamu undangan mahu pun format yang akan di’jalankan masih tidak di’ketahui.

Wakil peserta tetap Running Man mengesahkan berita ini & mengatakan bahawa kesemua yang terlibat telah memiliki tiket penerbangan ke Hong Kong & Macau. Peminat di Malaysia, teruskan berharap.


Filem Animasi Pendek Disney ‘Paperman’ Muncul Di Internet

Ia’nya cantik & penuh jiwa jika anda tanyakan kepada kami. Walaupun hanya berdurasi 6 minit, filem animasi pendek Disney Animation ini sarat dengan permainan emosi.

Paperman pada awalnya adalah filem animasi pendek yang menemani filem Wreck-It Ralph sebelum membuat kemunculan secara rasmi di dunia internet untuk tontonan umum hari ini.

Perkara pertama yang anda perasan akan animasi ini adalah gaya retro & pemilihan warna yang agak terhad tetapi berjaya menjadi animasi yang jauh lebih berkesan berbanding animasi Disney lain akhir akhir ini.

Paperman menurut pengarahnya, John Kahrs merupakan satu gabungan lukisan tangan dan grafik janaan komputer (CGI) yang belum pernah di’lakukan oleh sesiapa sebelum ini.

Filem animasi pendek ini juga tercalon dalam kategori Best Animated Short Film untuk anugerah Oscar tahun ini.


Ning Baizura Selamat Lahirkan Bayi Lelaki

Berita baik kepada semua hari ini. Ning Baizura telah selamat melahirkan anak pertama di sebuah hospital di Kuala Lumpur pagi tadi.

Menurut pengurus Ning Baizura, penyanyi itu selamat melahirkan bayi lelaki sekitar jam 3.06 pagi tadi. Kedua dua ibu dan anaknya kini berada dalam keadaan sihat & baik.

Kehadiran bayi lelaki ini juga lebih bermakna apabila tarikh kelahiran kebetulan tiba pada hari yang sama dengan ulangtahun perkahwinan Ning Baizura & suami yang kelima.

UPDATE-1: Bayi lelaki seberat 3.5 kilogram itu dilahirkan kira-kira pukul 3.06 pagi di sebuah hospital swasta di sini dan diberi nama Ryan Sky Dalton. – Utusan Malaysia

Ning Baizura dan Omar Sharif Christopher Layton Dalton berkahwin pada 31 Januari 2008. Tahniah!


Kerana Fitnah & Khabar Angin — Norish Karman Sudah Tiada Tawaran Berlakon

Anda pasti perasan yang akhir akhir ini memang banyak khabar angin & fitnah kurang enak yang kita dengar tentang Norish Karman — daripada isu anak beliau sehinggalah di’katakan merampas suami rakan sendiri.

Bercakap kepada Utusan Malaysia, Norish Karman mengakui yang beliau sudaj hampir enam bulan tidak menerima sebarang tawaran berlakon akibat apa yang telah terjadi.

“Mereka menabur fitnah, mengeji dan menghina saya dengan sesuka hati, tanpa usul periksa. Saya ditekan dengan sebegitu rupa oleh pelbagai pihak, tanpa saya tahu, di mana salah saya”

“Ia banyak mempengaruhi periuk nasi saya sehinggakan saya terpaksa membuat pelbagai usaha lain bagi mendapatkan wang untuk meneruskan kehidupan,” ujar Norish Karman yang jelas kecewa.


ND Lala Kecewa Sharnaaz Ahmad Tetap Mahu Masuk Merisik

ND Lala menyuarakan rasa kecewa beliau denga kenyataan Sharnaaz Ahmad yang mengakui Shila Amzah adalah bakal isterinya kerana beliau tidak pernah berbincang tentang isu perkahwinan.

Melalui Harian Metro hari ini, bapa Shila Amzah ini meminta Sharnaaz Ahmad supaya tidak biadap dengan meneruskan niat beliau untuk masuk merisik Shila Amzah pada Mac ini.

“Saya dan ibu Shila (Amzah) masih hidup, masih bernyawa — sekurang kurang hormatilah kami sebagai orang tuanya”

“Kalau Shila mahu kahwin sekali pun, saya walinya, bukan Shaarnaz yang menentukan itu isterinya,” ujar ND Lala dalam kekecewaan.

ND Lala bagaimanapun tidak pernah menolak jika jodoh Shila Amzah dengan Sharnaaz Ahmad tetapi beliau merasakan belum sampai waktu untuk kedua dua anak seni ini mendirikan rumahtangga.


Liyana Jasmay & Fathudin Mazlan — Gambar Sekitar Majlis Berinai

Kurang 60 jam daripada sekarang, Liyana Jasmay bakal di’ijabkabulkan dengan lelaki pilihan beliau, Fathudin Mazlan seperti yang sudah diketahui ramai dan majlis mereka memang di’nantikan.

Malam tadi, berlangsung majlis berinai sebagai persediaan pasangan ini sebelum majlis pernikahan & persandingan mereka berdua yang bakal berlangsung dalam satu hari pada 2 Februari ini.

Majlis berinai Liyana Jasmay pada malam ini bertemakan Bollywood di’mana ianya terserlah pada pemakaian aktress ini sendiri & para tetamu yang terdiri daripada keluarga, teman rapat & juga rakan artis.

Beberapa gambar sekitar majlis yang mula muncul di internet kami kumpul & kongsikan di’sini untuk tatapan anda semua.

Jangan lupa untuk ikuti liputan kami untuk perkahwinan Liyana Jasmay dan Fathudin Mazlan Sabtu ini bermula 10.00 pagi.

Sumber: Umie Aida, Nabila Huda, Lisa Surihani & Liyana Jasmay via Instagram


Fakta Hiburan Yang Perlu Anda Tahu Sebelum Masuk Pejabat Hari Ini (N.267)

VIDEO HARI INI: Jika ada satu video peminat menyanyikan semula lagu kegemaran mereka yang perlu anda tonton hari ini, inilah dia. Versi James Dalby untuk lagu Ignition nyanyian asal R Kelly memang da bomb.

Kegilaan penerbit mengeluarkan program realiti TV sebenarnya belum berakhir, terbaru MTV telah mengumumkan siri dokumentari khas Ke$ha berjudul ‘Ke$ha: My Crazy Beautiful Life’. – Huff. Post

Selepas melahirkan Noah Shannon pada September yang lalu, Megan Fox mengakui merasa dirinya kini bukan lagi seorang pelakon, tetapi lebih kepada menjadi ibu sepenuh masa. Bagus. – People

Kerana bimbang rakan rakan beliau terlalu bising ketika makan malam, George Clooney telah berbesar hati membayarkan bil makan pelanggan di meja sebelah. Pemurah & tanggungjawab. – The Local

Isu kenyataan Shah Iskandar yang mempertikai Persatuan Seniman telah selesai selepas Zed Zaidi mengesahkan pelakon itu sudah meminta maaf atas ketelanjuran beliau. – Sinar Harian

Paramount Farms yang berjaya mendapatka Psy untuk iklan Super Bowl tahun ini berkata pemilihan penyanyi itu sangat bersesuaian dengan pasaran kacang berjumlah US$38 juta di Korea Selatan. – ABC


Jimmy Shanley Jumpa Anak 2 Jam, Enggan Jumpa Bersama Mak Mentua

“Masa yang diberikan untuk berjumpa dengan anak sendiri selama dua jam adalah sangat tidak masuk akal”

Itulah yang diberitahu oleh Jimmy Shanley tatkala ditanya mengenai kisah kehidupan selepas perceraiannya sebelum ini.

Jimmy Shanley turut menambah masa yang diberikan di antara jam 3.30 petang hingga 5.45 petang adalah disebabkan kehadiran mak mentuanya, Datin Muniroh Kassim.

Menurut Jimmy Shanley yang kini bekerja sebagai pengarah dan perunding syarikat kali terakhir dia berjumpa anaknya, Zahra Rania yang kini berusia setahun lapan bulan adalah pada 23 Januari lalu di rumahnya, Putra Height, Subang Jaya.


Malaysian F1 Grand Prix 2013 — Guns N’ Roses Gegar Pentas Selepas Perlumbaan

Ini merupakan satu alasan baik untuk anda hadirkan diri ke perlumbaan Malaysian F1 Grand Prix tahun ini selain adrenalin melihat barisan pasukan F1 hebat berlumba meraih gelaran.

Lagenda rock dari Amerika Syarikat, Guns N’ Roses telah di’sahkan bakal mengepalai konsert khas selepas tamatnya perlumbaan Formula 1 di Litar Antarabangsa Sepang pada 24 Mac 2013 nanti.

Axl Rose yang kini berusia 50 tahun merupakan satu satunya anggota asal kumpulan ini yang tinggal bakal hadir bersama gitaris Ron ‘Bumblefoot’ Thal, DJ Ashba, Richard Fortus (bass), Tommy Stinson (vokal), Frank Ferrer (drummer), Dizzy Reed (keyboard) and Chris Pitman (vokal).

Kehadiran Gun N’ Roses ke Malaysia adalah selepas tamatnya jelajah Australia mereka pada bulan Mac nanti. Maklumat lanjut bakal menyusul.

Tarikh: 24 Mac 2013 (Ahad)
Masa: 6.00PM – 11.00PM
Lokasi: Helipad, Sepang International Circuit


Fakta Hiburan Yang Perlu Anda Tahu Sebelum Masuk Pejabat Hari Ini (N.266)

VIDEO HARI INI: Permainan video juga satu bentuk hiburan bukan? Lebih menghiburkan jika seseorang berusia 84 tahun mula bermain bersama, comel pun ada. Heh.

Selebriti yang bakal menimang cahayamata, Kristen Bell telah kemukakan satu saman terhadap sebuah bar kerana di’dakwa gagal memberikan pulangan atas pelaburan US$20,000 beliau. – The Wire

Jabatan Kemajuan Islam Malaysia (JAKIM) bakal melancarkan kempen khas Sabtu ini dengan tujuan menghindarkan umat Islam dari menyambut Hari Valentine pada 14 Februari nanti. – Malaysian Insider

Pelakon Tasha Shilla menyuarakan rasa kurang senang beliau terhadap provokasi yang di’lakukan sesetengah pihak akan isu tidak tercalon dalam Anugerah Bintang Popular BH 2012. – mStar Online

Membawa pulang anugerah pada SAG Awards beberapa hari lalu, Anne Hathaway berkata yang beliau bertemu dengan ramai lelaki yang ‘salah’ sebelum berjodoh dengan suaminya, Adam Shulman. – People

Penyanyi Nurul Wahab berkata yang beliau dan suami, Eric Depp bakal berhijrah secara tetap ke kepulauan Bali serta membesarkan cahayamata mereka kelak di’sana. – Murai


Dapat Hidayah Ketika Berlakon Drama, Azza Elite Kini Bertudung

Jika minggu lalu ada berita mengatakan yang personaliti televisyen, Ras Adiba Radzi kini sudah bertudung — minggu ini kita ada pula kisah Azza Elite yang sudah berhijrah.

Bercakap kepada mStar Online, Azza Elite berkata watak wanita muslimah yang di’bawa dalam drama Mujahid tahun lalu membuka hati beliau untuk terus menutup aurat.

“Alhamdulillah, menerusi bidang lakonan yang menjadi punca rezeki utama juga menyedarkan saya kepada sebuah penghijrahan yang indah dalam hidup ini,” ujar Azza Elite yang mula bertudung 6 Januari lalu.

Berkaitan dengan kerjaya seni beliau, Azza Elite berkata tiada apa yang berbeza ketika ini dalam bidang lakonan atau nyanyian — yang berubah hanya penampilan beliau.

“Saya akan terus berlakon dan menyanyi seperti biasa — cuma yang bezanya hanyalah penampilan diri sahaja”

Tahniah Azza Elite atas perubahan positif dalam hidup beliau ketika ini.


Reviu: Juvana

Juvana (2013) ialah filem spin off dari drama bersiri tv dengan judul yang sama, arahan oleh Faisal Ishak dan lakonlayar oleh Alfie Palermo.

Persoalan pertama yang berlegar di fikiran saya sebelum menonton filem ini ialah mampukah kisahnya berdiri sendiri tanpa merujuk kepada 13 episod siri tv Juvana yang popular itu? Saya letakkan diri saya sebagai penonton filemnya sahaja yang hanya mengambil watak-watak dari sirinya di atas latar cerita yang seharusnya berdikari.

Pentas baru khas untuk penceritaan filem ialah Sekolah Indera Sakti, sekolah pemulihan jenayah juvana. Botak (Johan Asa’ri), Apek (Syazwan Zulkifly), Ayam (Adam Shah), Kicap (Megat Farzeril), Komeng (Khairul Mohamed) dan Panjang (Idzham Ismail ) telah dipindahkan dari sekolah lama mereka, Sekolah Wira Bakti. Lokasinya diperkenalkan di awal filem begitu jauh terpencil di pendalaman.

Di situ, mereka berdepan dengan pihak pengurusan yang nampak lebih keras dan garang diketuai oleh warden Tuan Ali (Adlin Aman Ramlie) yang lengkap dengan pasukan pengawal beruniform. Pengetua (Rahhim Omar) pula seorang yang menyamaratakan persepsi bahawa semua pelajar di situ ialah penyangak. Nampaknya masalah besar sedang menanti untuk meletup!

Sebagai budak-budak baru, pelajar Wira Bakti ‘disambut’ oleh pelajar-pelajar lama yang ‘dikepalai’ oleh Lan Todak (Sharnaaz Ahmad) serta pengikut tegarnya, Jamal (Syafie Naswip). Asas konflik pertembungan di antara kedua-dua kumpulan sudah jelas disediakan di awal penceritaan.

Sementara itu, Daim (Zahiril Adzim) iaitu bekas pelajar Wira Bakti baru memulakan hidup segar di sebuah sekolah menengah biasa sambil bekerja di kilang batu-bata. Daim berkenalan dengan Sara (Shera Aiyob) yang menjadi rebutan seorang pelajar Adam.

Seterusnya filem ini bersilih-ganti secara penceritaan selari di antara kisah konflik di Sekolah Indera Sakti dan cerita masalah peribadi Daim. Akhirnya kedua-dua plot dicantumkan di akhir filem untuk klimak resolusi yang mengujakanlah juga. Secara mudahnya filem ini telah cuba sedaya-upaya untuk mengembangkan sisa-sisa konflik dari siri tv Juvana dengan menambah lokasi dan perwatakan baru untuk diceritakan dalam sebuah filem pula.

Pemecahan kedua-dua cerita membandingkan punca dan situasi masalah pergaduhan di kalangan remaja samada di dalam sekolah pemulihan jenayah juvana atau di sekolah awam adalah hampir serupa iaitu berpunca dari perebutan ‘kuasa’ dan ‘populariti’. Filem ini ialah kisah ‘politik kasar’ di kalangan remaja ala gangsterisme merujuk The Law of the Jungle. Siapa yang kuat akan berkuasa.

Di samping itu, filem ini menyumbat kisah pertembungan kuasa dan perintah di antara Tuan Ali dan Pengetua Sekolah Indera Sakti. Juga kontradiksi di antara nasihat-nasihat oleh Cikgu sekolah (Raffi Khan) berbanding Tauke kilang batu-bata (Kenji Sawahii) kepada Daim.

Kisah cinta remaja di antara Daim dan Sara pula seakan ‘melembutkan’ penceritaan yang liar dalam filem ini. Ia seolah cuba mengambil rujukan filem terbitan Jepun, Crows Zero (2007) tetapi dalam versi yang lebih ‘jinak’ dan kurang pelakon tambahan yang ramai untuk babak ‘bergaduh’.

Umpan dan kekuatan utama Juvana ialah barisan pelakon asalnya dari siri tv bergabung dengan para pelakon yang baru diperkenalkan dalam filem ini. Walaupun pengembangan watak ganas Botak lakonan Johan sudah haus dalam drama siri dahulu, namun dalam filem ini beliau diberikan sisi perwatakan yang melodrama.

Begitu juga untuk watak Daim lakonan Zahiril yang hanya sekadar meneruskan ‘budak baik’ yang sangat baik dengan pertuturan ‘saya’ dan ‘awak’. Kelebihan kepada Syazwan sebagai Apek yang sepenuhnya dikembangkan dari seorang yang kelakar dan selamba kepada watak yang penuh emosi untuk berseteru dengan Lan Todak.

Sharnaaz yang menerajui watak antagonis Lan Todak dengan menekap ‘bahasa tubuh’ dan ‘pertuturan’ ala versi mat rempit dari filem tempatan, agak klise untuk ‘digeruni’ tetapi masih berkesan. Manakala watak Jamal lakonan Syafie iaitu dari filem Nur Kasih The Movie (juga memberikan cameo watak Juriah lakonan Sara Ali) digunakan sepenuhnya untuk menjadi pencetus keinsafan kepada Botak.

Cabaran memfilemkan kisah sebegini ialah asal-usul watak dan kisah lampaunya yang sudah sedia ada diketahui umum kepada pengikut setia drama bersiri Juvana. Tetapi ia juga mestilah mampu bergerak sendiri sebagai sebuah filem untuk penonton yang menonton filemnya sahaja.

Sedikit babak flashback siapakah watak Fit iaitu adik kepada Lan Todak sudah memadai. Namun begitu dek kerana backstory kes pembunuhan ibu Daim hanya bergantung sepenuhnya kepada cakap-cakap di sekolah Daim dan sebuah fail, permasalahan dalaman diri Daim kelihatan sedikit longgar.

Faisal Ishak selaku pengarahnya sudah memberikan seadanya untuk mengekalkan konsep dan rupa filem ini seperti siri asalnya. Dengan penggunaan kamera SONY F3 (info dari twitter @faisalskis ) paparan kualiti video digital untuk filem Juvana boleh dibanggakan, cuma perlukan suntingan audio yang lebih baik.

Alfie Palermo sebagai penulis skrip tahu bagaimana untuk bermain dengan penceritaan ‘spin-off’ walaupun naratif drama bersiri Juvana dahulu sudah sempurna di episod finale.

Sehabis menonton filem ini, saya terpanggil untuk menonton semula siri tv-nya untuk mengingati semula konflik-konflik dan asal-usul Botak, Daim dan rakan-rakannya. Mungkin suatu hari nanti DVD khas koleksi drama bersiri dan filemnya akan dijual?

Kesimpulan: Juvana ialah filem mengenai dunia ‘budak-budak nakal’ yang mungkin kita tak mahu masuk campur, namun di luar juga kadangkala ada realiti yang lebih kejam dan ganas berbanding dunia Juvana. Filem ini layak saya berikan 4 ROTIKAYA.


Lancar Koleksi Bukan Denim — Levi’s Pilihan Fizo Omar Sejak Zaman Remaja

Rasanya bukan Fizo Omar seorang sahaja yang mengidamkan untuk menyarung jeans Levi’s® ketika zaman muda remaja — ianya satu jenama idaman semua orang.

Bercakap dalam satu majlis memperkenalkan koleksi bukan denim pertama Levis® 501® di Bangsar baru baru ini, Fizo Omar mengakui yang beliau mengenakan jeans Levi’s® sejak di bangku sekolah lagi.

“Selain selesa untuk di’pakai, saya sukakan jeans Levi’s® kerana ia mudah di’gayakan untuk apa apa situasi sekali pun”

Jenama Levi’s® akan menyambut ulangtahun ke 140 menjelang musim Bunga/Panas 2013 ini untuk jeans ikonik 501® dengan memperkenalkan koleksi Levi’s® 501® bukan denim buat julung kalinya.

Walaupun berganjak daripada tradisi denim, koleksi bukan denim Levi’s® 501® ini masih mengekalkan identiti produk & boleh di’dapati dalam rona true chino, chalk blue dan mineral red.

Dalam majlis yang sama, Fizo Omar turut memberikan beberapa cadangan fesyen peribadi yang beliau rasakan sesuai di’kenakan oleh lelaki masa kini termasuk berani untuk bereksperimen dengan warna.

“Lelaki sekarang lebih berani untuk bermain dengan warna lembut sebagai contoh merah jambu & saya sendiri suka untuk gayakan rona tersebut untuk tampil lebih yakin”

Sesuai dengan apa yang di’perkatakan oleh Fizo Omar, rekaan terkini Levi’s® 501® kerap beransur ubah dan diadaptasikan mengikuti perubahan setiap generasi baru tanpa menjejaskan identiti warisannya yang tersendiri.

Rekaan moden pada koleksi bukan denim Levi’s® 501® kelihatan dengan elemen menampakkan bayangan tubuh badan si pemakai lebih mampat, lebih selesa di bahagian pinggang, kocek lebih besar untuk memuatkan telefon pintar terkini — elemen yang penting di zaman sekarang ini.

Koleksi bukan denim Levi’s® 501® boleh didapati di kedai-kedai bermula Februari 2013 pada harga antara RM299 hingga RM399. Untuk maklumat lanjut, layari www.levi.com.my atau laman Facebook Levi’s®.


Fakta Hiburan Yang Perlu Anda Tahu Sebelum Masuk Pejabat Hari Ini (N.265)

Calon anugerah Oscar, Bradley Cooper khabarnya sedang berbincang dengan penerbit J.J Abrams akan kemungkinan beliau untuk memegang watak Lance Amstrong dalam filem biografi nanti. – Guardian

Kerana ingin mendalami watak Steve Jobs yang di’bawa, Ashton Kutcher telah di’masukkan ke hospital selepas mengikut diet ketat dengan hanya memakan buah buahan, kacang & bijirin. – The Wire

Filem yang menerima lapan pencalonan Oscar termasuk Filem Terbaik, Les Misérables memecah angka US$300 juta dalam kutipan wayang seluruh dunia menjadikan ianya filem muzikal keempat terlaris. – THR

Jika Pepsi memiliki Beyonce sebagai wajah produk mereka, Coca Cola khabarnya telah pun berjaya mendapatkan Taylor Swift untuk mempromosi Diet Coke keluaran mereka. – Ad Age

Irwansyah & isterinya, Zaskia Sungkar telah di’sahkan tidak mengambil sebarang dadah ekoran tangkapan di rumah Raffi Ahmad dan menyatakan yang tujuan kehadiran mereka ketika itu atas urusan perniagaan. – detikHot


Filem ‘Juvana’ Raih RM1.7 Juta Sepanjang Tayangan Hujung Minggu

Agak lama juga kami tidak pedulikan statistik kutipan filem tempatan di pawagam — rasanya semua perasan yang tahun 2012 bukan tahun terbaik untuk industri filem Malaysia.

Tetapi berita kutipan besar filem Juvana ini menarik perhatian kami. Juvana merupakan filem Melayu kedua membuka tayangan di pawagam seluruh negara untuk tahun 2013 ini.

Filem arahan Faisal Ishak ini membuka tayangan di pawagam Malaysia & Brunei pada 24 Januari lalu dan sehingga Ahad lalu ianya telah berjaya mengutip sejumlah RM1.7 juta.

Membariskan pelakon popular seperti Johan As’ari, Zahiril Adzim, Syazwan Zulkifly, Sharnaaz Ahmad dan Syafie Naswip — filem ini merupakan satu kesinambungan daripada drama bersiri Juvana yang disiarkan di TV3.

Bercakap dalam satu kenyataan media, penerbit Juvana Khabir Bhatia berkata pihaknya melihat kemungkinan untuk menerbitkan sekuel filem Juvana tetapi semuanya bergantung kepada sambutan peminat terhadap filem pertama ini.

“Ramai yang bertanya tentang sekuel filem Juvana selepas menonton di pawagam, bagi kami segalanya bergantung kepada sambutan filem ini terlebih dahulu,” ujar Khabir Bhatia.


Dakwaan Nazmi Faiz — Rita Rudaini Tidak Terkejut

Ya masih dengan kisah Nazmi Faiz dan dakwaan beliau yang Aidil Zafuan mempunyai hubungan sulit dengan bekas kekasihnya, Tengku Fiella.

Awal malam ini, pemain bola sepak yang kini berpengkalan di Portugal itu mengeluarkan kenyataan meminta maaf & meminta semua pihak tidak menyalahkan Aidil Zafuan kerana beliau tidak mempunyai sebarang kaitan.

Kenyataan Nazmi Faiz melalui akaun Twitter itu merupakan yang pertama semenjak isu ini menjadi perbualan peminat dunia hiburan pagi tafi.

BACA: Bekas Kekasih Nazmi Faiz & Aidil Zafuan Ada Hubungan Sulit?

Individu yang terkena tempias isu ini sudah tentulah isteri kepada Aidil Zafuan sendiri, Rita Rudaini dan bercakap kepada Utusan Malaysia hari ini beliau menyatakan dakwaan Nazmi Faiz bukan satu kejutan.

“Ini bukan kes pertama dia dikaitkan dengan perempuan, sudah banyak kali. Saya sudah lali dengan cerita cinta dia sampaikan tak mahu fikir lagi dengan siapa dia hendak bercinta, biarkanlah dia dengan cara hidupnya”

“Cuma saya harap, dia akan selesaikan kes mahkamah kami dengan baik dan ingat akan tanggungjawab kepada anak-anak yang sudah sekian lama diabaikan,” ujar Rita Rudaini.


Tengku Fiella: Nazmi Faiz Kuat Cemburu & Saya Tidak Kenal Aidil Zafuan

Rotikaya.com (RTKY) : Kenyataan Nazmi Faiz pagi tadi di Twitter …

Tengku Fiella (TF): Saya tidak pernah kenal pun Aidil (Zafuan) — Nazmi saya tidak tahu’lah, dia memang kuat cemburu dan kami sudah lama putus. Dia ada hubungi I semua tetapi I tak layan.

BACA: Bekas Kekasih Nazmi Faiz & Aidil Zafuan Ada Hubungan Sulit?

RTKY: Bagaimana dengan dakwaan Nazmi Faiz yang mengatakan you adalah seorang kaki kikis & penipu?

TF: Kalau betul baik I minta mana mana Datuk taja hidup I, lagi baik.

Dia (Nazmi Faiz) mungkin tengah marah & tidak boleh terima hakikat yang kami sudah putus — dan kini dia libatkan semua orang termasuklah Aidil Zafuan pagi tadi.

Berkaitan Johan As’ari, dia merupakan abang kepada kawan I dan dia ada ucapkan happy birthday melalui Twitter dan I retweet — Nazmi terus cemburu kerana ingat I ada hubungan dengan Johan.

I kasihankan Aidil Zafuan apabila di’kaitkan kali ini. Isu dia dengan isterinya (Rita Rudaini) pun belum selesai bertambah pula dengan cerita yang di’bawa entah siapa siapa.

RTKY: Dalam ramai ramai lelaki. kenapa Aidil Zafuan yang di’kaitkan dengan you?

TF: Itu I tak tahu — ada bukti ke I jumpa Aidil atau pergi Johor? Jumpa atau kenal Aidil secara peribadi pun tidak pernah.

RTKY: Jadi, di’sini memang you menafikan semua yang di’tulis Nazmi Faiz pagi tadi?

TF: Ya. I terkejut bangun pagi pagi dengan berita sebegini. Dua tiga hari ini Nazmi ada hubungi I tetapi kerana I tak layan dia mula ugut untuk menulis macam macam pasal I di Twitter.

Dia siap beritahu I,”Baik kau angkat telefon atau aku akan tulis benda buruk pasal kau di Twitter” & saya terkejut yang dia betul betul buat.

Jangan ambil serius apa yang Nazmi Faiz tulis di Twitter kerana dia sendiri pun belum matang & mungkin dalam keadaan tertekan bermain dengan kelab di Portugal.


Nazmi Faiz Dakwa Bekas Kekasih & Aidil Zafuan Ada Hubungan Sulit?

Gossip ahli sukan negara, memang terasa seperti berada di Hollywood. Heh. Kali ini sekali lagi Nazmi Faiz membuat satu kenyataan kontroversi menerusi laman Twitter beliau.

Sebelum ini Nazmi Faiz ada mengeluarkan kenyataan di Twitter menuduh bekas kekasihnya, Tengku Fiella sebagai seorang yang kaki kikis & penipu — tetapi kemudian mendakwa akaun Twitter beliau di’ceroboh.

Awal pagi Isnin, sekali lagi Nazmi Faiz tampil dengan beberapa siri Twitter yang turut mengaitkan suami Rita Rudaini yang juga pemain bola sepak, Aidil Zafuan dalam isu Tengku Fiella ini.

“She is (in?) relationship with Aidil Zafuan. This guy give her 1k for shopping in JB and they stay together,” tulis Nazmi Faiz sekitar 4.25 pagi tadi.

Selain mengulangi kenyataan yang mereka sudah tidak bergelar pasangan kekasih lagi, Nazmi Faiz juga mendakwa yang Tengku Fiella tinggal bersama Aidil Zafuan di Johor Bahru untuk beberapa minggu.

Walaubagaimanapun kesemua tulisan Nazmi Faiz di Twitter pagi tadi telah pun di’padam — satu lagi kes akaun di’ceroboh? Apakah sebenarnya yang berlaku antara mereka bertiga ketika ini?


Pesta Dadah Artis — Irwansyah Antara Yang Kena Tahan Di Rumah Raffi Ahmad

Ini mungkin kisah terbesar di Indonesia hari ini. Seramai 17 orang termasuk empat orang selebriti ternama telah di’tahan pihak berkuasa dalam satu pesta dadah di Jakarta.

Badan Narkotik Nasional (BNN) Indonesia menyerbu rumah Raffi Ahmad di Lebak Bulus, Jakarta Selatan pada waktu Subuh Ahad tadi selepas mendapat maklumat orang ramai.

Selain Raffi Ahmad selebriti lain yang turut di’tahan dalam pesta dadah itu adalah Irwansyah serta isterinya Zaskia Sungkar & juga Wanda Hamidah.

Laporan terbaru menyebut yang lima orang daripada 17 orang yang terlibat di’dapati positif dadah jenis ganja & MDMA (Ecstasy).

“Anggota kami sudah lama memerhari sekelompok artis yang melakukan pesta narkoba (dadah_. Kita sudah dalami selama 3 bulan akhirnya Subuh tadi anggota kami melakukan penangkapan dan penggeledahan salah satu artis — Raffi Ahmad,” ujar Deputi Penindakan BNN, Benny Mamoto.


Isu Gambar Pra Perkahwinan — Kenyataan Balas Saiful Nang Kepada Ibu Liyana Jasmay

Betul ke makcik? Atau kerana saya tidak beri hak ekslusif gambar kepada wartawan Berita Harian kegemaran makcik?

Kalau makcik malu kerana gambar itu untuk tontonan peribadi, mengapa pula Makcik sekeluarga minta saya berikan foto itu kepada BH untuk siaran ekslusif hari Ahad 20 Januari 2013?

Takkan tersebar di internet tak boleh, tapi masuk paper pegang-pegang tak kisah pula? Adakah kerana makcik rasa bingit baca komen yang semuanya panas mendidih menghentam anak sendiri?

Bilakah masa kita persetujui tentang apa yang makcik katakan itu? Saya tidak pernah diberitahu & tidak pernah bersetuju tentang hak ekslusif B-Pop.

Tentang gambar pra-perkahwinan yang tersebar dan disebarkan. Saya bukanlah selebriti, kata-kata saya bukanlah suratkhabar lalu nak ambil untuk kilas perkara ini. Maka saya gunakanlah facebook untuk memberi penerangan ini.

Saya ingin mudahkan ceritanya. Kurang 3 hari dari 14 Januari (tarikh pra perkahwinan) itu, Izuan Mokhtar yang menguruskan wedding LJ menguhubungi saya dan bertanya jika berminat untuk penajaan fotografi. Setelah melihat jadual saya nyatakan saya akan ke Mekah pada tarikh itu.

Walaubagaimanapun beliau menyatakan tentang sessi pra perkahwinan dan saya jawap yang itu boleh dijalankan kerana masih sempat untuk dilakukan. Semuanya melalui telefon dan Izuan sendiri berkata akan meminta Liyana sendiri menghubungi saya tetapi hingga ke hari pengambaran masih tiada panggilan (Izuan tidak beri nombor Liyana kepada saya).

Kami satu pasukan CandidSyndrome pergi ke sana dengan call time pada jam 9.00 pagi. Kami tiba tepat pada masanya di Hyatt Regency Kuantan Resort. Tetapi Liyana hanya tiba jam 1.00 petang dengan alasan yang dinyatakan oleh Izuan Mokhtar kerana overslept. Beliau sampai tanpa kesal dan tanpa maaf terus sahaja berlalu. Pengambaran dilakukan bermula jam 5 petang.

Mungkin umum kenal gaya CandidSyndrome yang tidak mengambil foto pra-perkahwinan yang intim. Disebabkan terlalu penat menunggu dan semua pra-visual yang kami sediakan tidak boleh digunakan disebabkan kesuntukan masa yang hanya membenarkan pengambaran dilakukan hanya disekitar kawasan hotel sahaja, maka kami hanya mengambar mengikut flow dengan kurang intervensi dalam pengaturan gaya.

Apa mereka pose kami shoot. Kerja kami hanya mendapatkan detik yang terbaik. Itu juga adalah permintaan LJ sendiri kerana Fathuddin digambarkan orang yang sangat pemalu untuk posing. Ia melanggar prinsip saya sebab itu saya sendiri tidak publish foto-foto intim mereka itu di Facebook saya (pernah cuba sekali, terus kena hentam. Saya pun remove terus untuk jaga airmuka LJ dan keluarga juga tidak mahu cacatkan prinsip saya sendiri).

Sehingga habis pengambaran, TIADA TERMS & CONDITION kami yang mereka setujui dan tiada T&C mereka yang telah diberitahu kepada kami. Malah semua email perhubungan saya dengan pihak mereka melalui Izuan Mokhtar juga terus dengan LJ juga tidak pernah dibalas. Kami di CandidSyndrome International memang mengamalkan sistem semuanya perlu dituliskan agar tidak menjadi kekeliruan pada masa mendatang.

Tetapi mereka tidak respon dan masa juga semakin singkat. Mudah kata, semua tu berlaku macam kawan-kawan pergi shoot sama-sama. Tak ada apa-apa yang mereka mahu jadikannya saksi bertulis walaupun sekadar email.

Hak foto adalah milik fotografer (selagi tidak dipindah hak dengan pembayaran atau klausa tertentu yang dipersetuji secara bertulis dan berbukti) dan hak penerbitan masih pada muka mereka. Bermakna, kami berkongsi hak kerana kami menaja. Maka kami tidak setuju dengan hak ekslusif yang diberi kepada BH TANPA ADA PENGATURAN ROI (Return of Investment).

Kami minta kepada BH menerusi wartawan mereka untuk memberikan kami beberapa artikel kepada syarikat kami, tetapi beliau tidak mengendahkan langsung email itu sehingga hari dateline. Pada hari dateline beliau cuba kacau saya untuk dapatkan foto-foto itu dari saya dan apabila tak dapat, habis semua mak, ayah, liyana, kakak liyana, izuan semuanya dihubungi.

Saya berdiri tetap dengan pendirian saya, dah lah saya hanya boleh ambil untuk pra-perkahwinan sahaja dan semasa perkahwinan mereka saya sudah ada urusan satu lagi perkahwinan yang akan berlangsung di Mekah. Jika mereka pada mulanya suka akan foto-foto yang kami ambil, kemudiannya mereka mahukan hak foto itu sehingga kami tinggal tiada apa-apa yang boleh diharap untuk membalas semula penajaan itu.

Begini mudahnya, bila semua foto nak diberi kepada BH secara EKSLUSIF dan tiada yang lain boleh dapat DAN BH tidak mahu memberikan kami publisiti, di manakah mahu kami perolehi pulangan penajaan?

Pada 17 Januari lalu saya menghubungi seorang Penolong Editor di sebuah akhbar lain yang kemudiannya terus mengatakan “Yes, kami akan berikan publisiti kepada anda, lebih dari yang anda minta” jika kami bekerjasama dengan mereka untuk foto-foto itu. Ikutkan ranking akhbar, saya lebih suka pilihan ini.

Sepanjang perkahwinan selebriti yang kami buat sebelum ini dari Ning Baizura, Datuk Dr. Sheikh Muszaphar, Awal Ashaari & Scha al-Yahya dan lain-lain semuanya berurusan secara yang mudah. Kami ambil foto, dan wartawan yang mahu akan hubungi kami dan kami respon dalam masa kurang 4 jam mereka dah dapat foto yang diminta.

Dalam masa yang sama kami juga dapat publisiti yang diminta. Tahu tahulah, fotografer dan video ni biasa mana sebut sangat dalam kredit pun. Kalau Wedding planner dapat 3 perenggan, designer dapat 2 perenggan, juruseolek pun dapat 1 perenggan, kami-kami ni biasa dapat kredit kecil yang satu ayat seperti “fotografi dijalankan oleh candidsydrom” (siap salah eja lagi selalunya).

Pada malam yang sama, 17 Januari, Izuan menelefon saya dan menyampaikan satu pesanan yang saya anggap angkuh yang kurang lebih berbunyi:

“Kalau susah sangat berurusan dengan Saiful Nang dan CandidSyndrome ni, tanya dia berapa fees dia haritu, kita bayar sahaja…senang cerita”

Lalu saya jawap kepada Izuan, “Jangan ingat duit boleh beli hormat. Jangan cakap tentang duit dengan saya kerana saya tahu mereka bukan dalam golongan pelanggan saya”.

Izuan tetap mahukannya lalu saya mengarahkan pejabat saya, Azman Salikin untuk membuat sebutharga seperti biasa. Pada keesokannya 18 Januari Izuan menelefon saya dan menyatakan:

“Liyana kata sampai sini sahaja, dan kami tak berhajat untuk teruskan dengan CandidSyndrome dengan HARGA YANG RIDICULOUS”.

Saya senyum dan saya katakan kepada Izuan, bukankah saya dah beritahu Liyana bukan dalam kalangan pelanggan saya (Saiful Nang) kerana khidmat Saiful Nang tak sama dengan team CandidSyndrome. Jika seharian pengambaran dengan saya dengan caj RM12,000 dikatakan ridiculous, saya hanya ulang kata kepada Izuan “Saya dah kata, jangan main soal duit dengan saya, saya tahu siapa pelanggan saya dan saya pilih pelanggan juga. Saya pernah tolak tawaran kerja puluhan ribu ringgit dari jutawan ternama yang tidak pandai hormat kami sebagai manusia, maka jangan sekali-kali main harga diri kami dengan harga dalam ringgit”.

Hari berikutnya, Izuan menghubungi saya semula, katanya kalau saya nak publish semua itu hak saya tapi semuanya sampai di sini sahaja. Kerana foto itu juga akan digunakan oleh BH. Akhirnya BH dapat juga jadi yang PERTAMA publish foto itu. Menanglah sudah perjuangan wartawan BH yang berjaya memporakperanda hubungan yang awalnya baik, kerja kami juga mereka sukai.

HANYA KERANA KAMI TIDAK MAHU MEMBERIKAN HAK EKSLUSIF KEPADA BH SAHAJA (kerana kami tidak diberitahu sebelum pengambaran tentang itu dan juga BH tidak mahu memberikan pulangan publisiti kepada kami) HABIS SEMUA yang awalnya elok dan hujungnya bengkok.

Kecoh dengan perkara itu, saya tanyakan kepada Izuan MENGAPAKAH LIYANA DAN KELUARGANYA TIDAK PERNAH MAHU MENELEFON SAYA?

Liyana kata sampai sini sahaja, dan kami tak berhajat untuk teruskan dengan CandidSyndrome dengan HARGA YANG RIDICULOUS.

Diberi kepada saya gambaran dari Izuan, mereka ini telahpun mempercayai semua yang wartawan iburan BH itu katakan. Maka semua hasil buat kami masuk longkang tanpa saya mampu menyatakan cerita ini LANGSUNG kepada Liyana. Hingga hari ini pun saya tidak mahu bercerita kepada umum tentang ini, tetapi apabila Makcik dah mula bagi statement, saya pun bagilah juga statement ni.

Manalah tidak sentap, mereka lari dari berhubung dengan saya. Minta nombor telefon dari Izuan pun tak dapat. Macam mana masalah kecil macam ini boleh diselesaikan dengan cara pengantara. Jadinya macam sekarang ni lah, masalah tak selesai tapi dah mula kecoh belakang-belakang.

Takkan kerana hangit orang hentam anak pegang-pegang dalam pra-perkahwinan jadi isu besar pasal masuk dalam blog tapi dalam newspaper boleh pun.

Kepada newspaper, blogger hiburan silalah ambil cerita ini kalau sudi ye. Saya ini bukan artis glamor, kalau saya bersuara pun bukannya orang nak pandang. Tapi kalau anda pandang, saya suka dengan anda kerana terbukti anda memberikan LAPORAN TELUS.

Kepada Izuan, anda seorang yang sangat professional. Saya selesa bekerja bersama Izuan. Cuma saya yakin Izuan juga ada masalah kerana beliau menerima arahan dari RAMAAAAIIIII BOSS di belakangnya.

Saya minta keluarga Liyana tidak teruskan melatah dan sila jangan jawab lagi isu ini. Saya pelawa untuk telefon saya kerana saya tak boleh telefon anda. Selesaikan cara baik, pasti ada jalan.


Personaliti TV, Ras Adiba Radzi Kini Tampil Bertudung

Pembaca berita untuk stesen televisyen NTV7, Ras Adiba Radzi Nampak lebih anggun dengan imej terbarunya yang kini sudah bertudung.

Mungkin ada yang sudah mengetahui setelah melihat beliau tampil di kaca televisyen dan ternyata perubahan imejnya membuatkan Ras Adiba kelihatan lebih jelita dan tenang.

Walaupun lumpuh separuh badan dan terpaksa menggunakan kerusi roda Ras Adiba dilihat masih mampu bergelak tawa bersama anak angkatnya, Umar Ras Engel Abdullah yang diambil setelah kematian adik lelaki yang rapat dengannya sebelum ini iaitu Iqbal Ismail.

Semoga dengan imej terbaru ini peminat Ras Adiba akan lebih seronok melihatnya keudara di kaca televisyen! Lihat beberapa keping gambar yang diambil dari laman facebook rasmi beliau, Ras Adiba Radzi.


Ibu Liyana Jasmay Kecewa Gambar Pra Perkahwinan Bocor Ke Internet

Awal minggu lalu, para peminat hiburan Malaysia di’sajikan dengan barisan gambar pra perkahwinan Liyana Jasmay & Fathudin Mazlan — ianya mengundang reaksi bercampur.

Gambar pra perkahwinan pasangan ini yang telah di’rakamkan di Hyatt Regency Kuantan Resort mengundang kontroversi kerana ‘kemesraan’ mereka berdua yang terserlah dalam gambar itu.

Hari ini menerusi Sinar Harian, ibu kepada Liyana Jasmay meluahkan perasaan kesal beliau terhadap apa yang berlaku dan berkata perkara ini sepatutnya tidak berlaku.

“Saya dan keluarga kesal dengan apa yang berlaku. Perkara sebegini sepatutnya tidak berlaku ketika ini memandangkan majlis bakal berlangsung tidak lama lagi”

“Gambar itu sepatutnya tidak boleh dipaparkan kepada umum kerana perkara ini telah dijanjikan sejak awal lagi. Ia hanyalah untuk simpanan peribadi sahaja”

“Kami kesal dengan tindakan jurugambar berkenaan. Namun, tidak perlu diperkatakan lagi kerana ianya telah berlaku dan kami akui kesilapan itu,” ujar Datin Habsah Simpon yang di’hubungi.


Emma Ma’embong: Gambar Ini Di Ambil Ketika Sambut Tahun Baru Di Langkawi

Editor’s note: Kami menerima beberapa keping gambar Emma Ma’embong yang di’dakwa menghadiri sebuah parti sambutan tahun baru yang lalu dan di atas permintaan tuan punya badan sendiri, gambar itu kami simpan rapi buat tatapan sendiri. Heh.

Mungkin anda tertanya-tanya setelah melihat gambar di atas adakah Emma Ma’embong masih sama seperti yang dahulu selepas mengeluarkan kenyataan dia telah berubah lebih baik atau ada pihak sengaja sabotaj potensi beliau untuk menjadi pelakon wanita yang berjaya.

Tatkala ditanya soalan adakah Emma Ma’embong masih berparti liar, dengan penuh tenang gadis jelita ini menjawab bahawa apa yang dilihat itu adalah dirinya bersama peminat dan bukan bersama rakan-rakan.

“Kalau tengok ada orang pegang tin minuman keras itu saya sendiri tidak pasti, ketika berjalan-jalan di pantai ada peminat yang meminta untuk menangkap gambar bersama.

“Saya sebagai public figure takkan nak tolak benda-denda macam tu, saya sendiri tak sedar ketika itu ada orang yang pegang tin minuman keras.”

Menyambut tahun baru di Pantai Chenang, Langkawi, Emma Maembong menyifatkan apa yang terjadi itu hanyalah perkara kecil yang hendak diperbesarkan.

“Isu ini tidaklah besar mana, saya percaya apa yang saya buat dekat sana dan tidak kisah jika ada yang cuba provoke gambar tersebut.”

Selain daripada itu Emma turut memberitahu bahawa ketika di sana dia bukan seorang sahaja, ramai lagi artis yang ada di sana melakukan penggambaran.


Polis Tahan Pegawai Bank — Kes Kecurian RM50,000 Lisa Surihani Hampir Selesai

Pihak polis baru baru ini telah mengesahkan yang seorang wanita yang merupakan seorang kakitangan bank telah di’tahan berkaitan dengan kes kehilangan RM50,000 daripada akaun milik Lisa Surihani.

Kakitangan bank wanita itu dikatakan membatalkan kad mesin pengeluaran wang automatik (ATM) milik Lisa Surihani sebelum membuat salinan baru dan melakukan pengeluaran berjumlah RM50,000.

“Saya sangat menghargai kerjasama diberikan polis dan bank sehingga tertangkapnya individu itu dan syukur keadilan yang dimahukan hampir tertunai,” komen Lisa Surihani tentang penahanan ini.

Ketua Jabatan Siasatan Jenayah Komersial K. Lumpur Asisten Komisioner Izany Abdul Ghani ketika dihubungi mengesahkan penahanan wanita terbabit dan kes disiasat mengikut Seksyen 420 Kanun Keseksaan (KK).


Filem Lawak Ke Der 2 — Hans Isaac Letak Sasaran 15 Juta Penonton

Mula dipersembahkan pada bulan Februari tahun lalu, penerimaan yang sangat positif dari penonton Malaysia amat membanggakan tatkala tiket yang terjual ketika dipersembahkan di Istana Budaya sentiasa sold out.

Bertitik tolak daripada fenomena tersebut, Hans Isaac selaku pengarah bagi teater Lawak Ke Der telah membuat sekali kejutan dengan melakukan persembahan yang kedua di Istana Budaya tahun lalu.

Seramai lebih dari 30,000 penonton telah membanjiri Panggung Istana Budaya sepanjang ia dipersembahkan membuatkan Hans Isaac mengambil peluang tersebut untuk merakamkan ke dalam video untuk disunting menjadi sebuah filem.

Menyaksikan kebolehan pelawak kelas A Malaysia seperti Harith Iskander, Nabil Ahmad, Johan & Zizan serta anggota kumpulan Boboi iaitu Afdlin Shauki dan Harun Salim Bachik melawak di atas pentas berprestij itu bakal membawa penonton lebih ramai bergelak ketawa di pawagam 7 Mac nanti.

Apabila ditanya mengenai belanja yang telah dilaburkan untuk bahagian promosi sahaja, Hans Isaac memberitahu telah habis hampir setengah juta untuk promosi sahaja.

“Saya tidak memilih mana-mana rangkaian televisyen ataupun mana-mana medium percetakan untuk promosi filem ini. Saya buat untuk semua stesyen dan tidak pilih bulu kerana peminat yang datang dari pelbagai lapisan masyarakat dan kaum bukan hanya datang dari 1 medium massa”

Menurut Hans Isaac lagi, jumlah penonton yang disasarkan untuk filem Lawak Ke Der 2 adalah seramai 15 juta.

Bagi mereka yang kurang jelas, filem ini bakal divisualkan dari persembahan teater yang berlangsung pada tahun lepas dan bukanlah melakukan penggambaran.


2013 Sundance Film Festival — Sedutan Filem Biografi Tidak Rasmi Steve Jobs, jOBS

Walaupun mendapat perhatian ramai sebagai filem biografi pengasas dan ikon Apple pertama yang bakal ke’pawagam, masih tiada sebarang trailer memaparkan sedutan dari filem ini sehingga ke hari ini.

Kurang 24 jam, filem jOBS yang memaparkan kisah hidup Steve Jobs dari tahun 1971 sehingga 2000 ini akan membuat kemunculan pertama di Festival Filem Sundance 2013.

Filem arahan Joshua Michael Stern ini menyaksikan Ashton Kutcher memikul tugas membawakan watak ikonik Steve Jobs & bakal ke pawagam menemui peminat filem pada 19 April 2013.

Klip berdurasi 60 saat di’atas menunjukkan Steve Jobs (Ashton Kutcher) menyakinkan Steve Wozniak (Josh Gad) di tempat letak kereta Hewlett Packard tentang sistem operasi yang baru di’cipta oleh Wozniak.

Dalam perkembangan lain, Sony Pictures juga sedang mengusahakan sebuah filem Steve Jobs berdasarkan autobiografi tulisan Walter Isaacson & lakon layar bakal di’karang oleh Aaron Sorkin (The Social Network, The West Wing).


Nabil Lebih Rajin Selepas Bergelar Bapa

Bergelar bapa lebih kurang dua bulan Nabil dapat merasakan perubahan dirinya setelah kelahiran Naira Mikayla pada 25 November tahun lalu.

Bekas pengacara radio SuriaFM ini mengatakan lebih rajin daripada dahulu dan apa yang dilakukan anaklah menjadi keutamaan baginya.

“Saya rasa saya semakin rajin setelah bergelar bapa. Bukan mudah menjaga anak yang masih kecil ini dan ini juga merupakan pengalaman pertama saya sebagai bapa”

“Contohnya saya belajar mandikan dia, bangun lebih awal untuk menyediakan keperluan anak seperti susu dan sentiasa menjaga kesihatan isteri agar dia sentiasa sihat dan tidak keletihan”

Nabil turut memberitahu bahawa pengalaman pertama kali bergelar bapa adalah momen manis yang tidak akan dilupakan dan membuatkan Nabil lebih matang di dalam menguruskan rumah tangga.

Ditemui di majlis pelancaran filem Lawak Ke Der 2 baru-baru ini, pihak media sempat bertanyakan kepadanya adakah mahu Naira Mikayla (Mika) mengikut jejak langkahnya sebagai pelawak dan pelakon.

Nabil menjelaskan bahawa dia masih belum memikirkan soal tersebut kerana perjalanan hidup anaknya itu masih panjang, apa yang penting saya mahu berikan pelajaran terlebih dahulu kepadanya.

“Saya nak dia well educated, saya tidak mahu menjadi seperti saya yang bersandarkan sijil SPM sahaja”


Raja Azmi Mengaku Bercinta Dengan Pemuda 27 Tahun

Eksklusif kepada portal hiburan Murai hari ini, Raja Azmi mengakui yang beliau kini sedang hangat di’lamun cinta dengan seorang pemuda berusia 27 tahun yang juga merupa seorang pemuzik.

“Gosip tersebut benar. Yes, I’m in love with a young man dan apa yang saya suka tentang diri dia adalah kerana dia seorang yang sangat matang. Malah, dia juga seorang yang benar benar caring”

“Walaupun saya lebih berusia daripada dia, tapi dia tidak pernah buat saya rasa diri saya ini tua. Sebaliknya, dia selalu buat saya rasa diri saya masih muda. Dan, dia pulak yang carry diri dia macam orang tua”

Raja Azmi menambah yang hubungan beliau dengan pemuzik itu telah berlangsung selama sebulan — selain di’restui oleh keluarga dan anak anak beliau. Cinta itu tidak kenal usia bukan?


Google: ‘Gangnam Style’ Raih RM24.3 Juta Untuk Youtube

Google dalam satu kenyataan rasmi semalam menyebut yang video Gangnam Style di laman Youtube telah menjana pendapatan US$8 juta (RM24.3 juta) melalui pengiklanan.

Pendapatan besar daripada pengiklanan sejak Julai 2012 itu di’kongsi dengan pencipta fenomena Gangnam Style ini.

Video Gangnam Style oleh PSY seperti anda tahu berjaya mencipta fenomena di’seluruh dunia sehingga menjadi yang pertama mencecah tontonan melebihi 1 billion — mengalahkan pesaing, Justin Bieber.

Ketua Pegawai Perniagaan Google, Nikesh Arora mendedahkan angka itu ketika membincangkan potensi pendapatan YouTube untuk suku pertama tahun ini bersama penganalisis kewangan.


Lisdawati Tidak Tahu Menahu, Enggan Campur Tangan Isu Suami & Rita Rudaini

Keputusan Rita Rudaini & Lisdawati untuk melupakan sengketa lama dan berbaik sekarang ini memang mendapat pujian ramai — tetapi ada satu isu yang masih menjadi tanda tanya peminat.

Rita Rudaini telah melarang suami Lisdawati, Fauzi Nawawi untuk berada di’lokasi penggambaran mereka berdua atas sebab sebab yang masih tidak di’ketahui sesiapa.

Bercakap kepada Murai hari ini, Lisdawati pun berkata yang beliau tidak tahu menahu akan apa sebenarnya yang berlaku antara suaminya itu & Rita Rudaini ketika ini — juga tidak mahu campur tangan.

“Terus terang, saya tidak tahu apa-apa hal mereka. Sebolehnya, saya tidak mahu perkara ini diperbesarkan dan dikecohkan lagi. Cukuplah”

“Saya tidak mahu sebelah mana-mana pihak. Itu antara Fauzi dan Rita. Saya hanya menjalani perkara ini secara profesional,” ujar Lisdawati.


Zizan Razak: Juliana Evans Ada Ucap Tahniah Kepada Saya

Juara bagi pertandingan Maharaja Lawak Mega 2012, Zizan Razak yang bersama dengan kumpulan Jozan gembira tatkala menerima pesanan ringkas dari rakan baiknya, Juliana Evans.

“Walaupun Jue tinggal di sana namun dia tidak lupa untuk mengucapkan tahniah sejurus selepas kemenangan saya di MLM (Maharaja Lawak Mega) baru baru ini,” ujar Zizan Razak.

Menurut Zizan hubungan dia dan Jue masih seperi biasa cuma jadual yang bercanggah membuatkan masing-masing tiada masa untuk berbual lama.

“Saya pun tak tahu waktu tepat di sana sebenarnya, masing-masing sibuk dengan kerja masing-masing dan kami memang dah merancang untuk keluar bersama jika balik ke Malaysia jika ada kelapangan”


Awie Kesal Persepsi Negatif Akan Kelab Malam Milik Beliau

Peminat hiburan sedia maklum yang Awie atau nama sebenar beliau Ahmad Azhar Bin Othman telah membuka sebuah kelab malam di Ipoh, Perak beberapa bulan yang lalu.

Penglibatan Awie dalam perniagaan hiburan ini bukan sahaja mengundang gossip yang beliau semakin kukuh dalam dunia gangster, ianya turut menerima persepsi negatif tentang ‘rezeki’ dari sumber tersebut.

“Apa salah saya buka club? Hanya kerana saya seorang artis? Kalau macam itu, pergi tanya Tan Sri Jojo — kenapa dia bukak Hard Rock (Cafe), Saloma (Bistro), Concord. Untuk sembahyang ke?”

Awie turut meminta sesiapa yang mempertikai tindakan beliau untuk membuka kelab malam ini untuk berhenti bercakap & bukan mereka yang memberi rezeki kepada beliau.

“Mereka tidak suap mulut saya dengan nasi — so better stop this stupid question,” tambah Awie yang jelas kesal dengan isu ini.

Beliau di’temui media ketika tayangan perdana filem terbaru beliau Husin, Mon Dan Jin Pakai Toncit di ibu kota.